9. การจัดการ

(1) โครงสร้างการจัดการ

บริษัทฯ มีคณะกรรมการรวม 5 ชุด คือ

1. คณะกรรมการบริษัทฯ

2. คณะกรรมการบริหาร

3. คณะกรรมการตรวจสอบ

4. คณะกรรมการพิจารณาค่าตอบแทน

5. คณะกรรมการสรรหา

รายนามคณะกรรมการบริษัท จำนวน 12 ท่าน และเลขานุการบริษัท มีดังต่อไปนี้ :

[]

[]

  นางสาวสมปรารถนา เทพนภาเพลิน เลขานุการบริษัท

หมายเหตุ : ประวัติของกรรมการบริษัทปรากฏตาม เอกสารแนบท้าย 1

ประวัติการกระทำผิดของกรรมการบริษัท - ไม่มี -

การแต่งตั้งคณะกรรมการบริษัทฯ

บริษัทฯ กำหนดให้การแต่งตั้งกรรมการกระทำโดยที่ประชุมผู้ถือหุ้น ผู้ถือหุ้นหนึ่งหุ้นมีหนึ่งคะแนนเสียง
โดยที่ผู้ถือหุ้น แต่ละคนต้องใช้คะแนนเสียงที่มีอยู่ทั้งหมด เลือกบุคคลคนเดียว
หรือหลายคนเป็นกรรมการ บุคคลซึ่งได้รับคะแนนเสียงสูงสุด ตามลำดับลงมา
เป็นผู้ได้รับการเลือกตั้งให้เป็นกรรมการเท่ากับจำนวนกรรมการที่จะพึงมี
หรือจะพึงเลือกตั้งในครั้งนั้น และในกรณีที่บุคคลซึ่งได้รับการเลือกตั้งในลำดับถัดลงมา
มีคะแนนเสียงเท่ากัน ทำให้เกินจำนวนกรรมการที่จะพึงมี หรือจะพึงเลือกตั้งในครั้งนั้น
ให้ผู้เป็นประธานเป็นผู้ออกเสียงชี้ขาด คณะกรรมการมีอำนาจในการแต่งตั้ง กรรมการบริหารจาก
กรรมการของบริษัทฯ โดยมีจำนวนไม่น้อยกว่าสามคน เพื่อบริหารกิจการของบริษัทฯ

1. คณะกรรมการบริษัทฯ

อำนาจ หน้าที่และความรับผิดชอบของคณะกรรมการบริษัทฯ สรุปไว้ดังนี้

  1. คณะกรรมการบริษัทฯ เป็นผู้รับผิดชอบจัดการกิจการทั้งหลายของบริษัทฯ
  โดยมีอำนาจหน้าที่ดำเนินการภายใน ขอบเขตของกฎหมาย วัตถุประสงค์และข้อบังคับของบริษัทฯ
  และตามมติของที่ประชุมใหญ่ผู้ถือหุ้น รวมทั้งมีอำนาจ กระทำการใดๆ
  ตามที่ระบุไว้ในหนังสือบริคณห์สนธิ หรือที่เกี่ยวข้องกับพระราชบัญญัติบริษัทมหาชนจำกัด พ.ศ.
  2535

  2. กรรมการ มีหน้าที่กระทำการใดๆ เพื่อรักษาผลประโยชน์ของบริษัทฯ

  3. คณะกรรมการบริษัทฯ หรือที่ประชุมผู้ถือหุ้นมีอำนาจกำหนดรายชื่อกรรมการบริษัทฯ
  ผู้มีอำนาจลงลายมือชื่อผูกพัน บริษัทฯ ซึ่งปัจจุบันกรรมการผู้มีอำนาจลงลายมือชื่อผูกพันบริษัทฯ
  ได้แก่

1) นายคาลิด มอยนูดดิน ฮาชิม

2) นายมูนีร มอยนูดดิน ฮาชิม

3) นายคูชรู คาลี วาเดีย

โดยกรรมการบริษัทฯ สองในสามท่านลงลายมือชื่อร่วมกันและประทับตราสำคัญของบริษัทฯ

  4. คณะกรรมการบริษัทฯ มีอำนาจที่จะขาย หรือจำนองอสังหาริมทรัพย์ใดๆ ของบริษัทฯ
  หรือให้เช่าอสังหาริมทรัพย์ใดๆ ของบริษัทฯ กว่าสามปีขึ้นไป หรือให้
  หรือประนีประนอมยอมความหรือยื่นฟ้องต่อศาล หรือมอบข้อพิพาทใดๆ ให้อนุญาโตตุลาการพิจารณา

2. คณะกรรมการบริหาร

คณะกรรมการบริษัทฯ ได้แต่งตั้งกรรมการบริหาร มีรายชื่อต่อไปนี้

1) นายคาลิด มอยนูดดิน ฮาชิม

2) นายมูนีร มอยนูดดิน ฮาชิม

3) นายคูชรู คาลี วาเดีย

อำนาจ หน้าที่และความรับผิดชอบของคณะกรรมการบริหาร สรุปไว้ดังนี้

  1. คณะกรรมการบริหารมีหน้าที่บริหารกิจการของบริษัทฯ
  ภายใต้มติและระเบียบข้อบังคับของคณะกรรมการ บริษัทฯ

  2. คณะกรรมการบริหารมีอำนาจทำความตกลงหรือทำสัญญาผูกพันบริษัทฯ
  โดยข้อตกลงหรือสัญญานั้นจะต้อง อยู่ในขอบเขตอำนาจหน้าที่ที่คณะกรรมการบริษัทฯได้ให้ไว้
  และจะต้องให้มีกรรมการบริหารสองคนลงนาม และประทับตราสำคัญของบริษัทฯ

  3. คณะกรรมการบริหารมีอำนาจกระทำการใด ๆ เพื่อผลประโยชน์ของบริษัทฯ และบริษัทย่อย

3. คณะกรรมการตรวจสอบ

คณะกรรมการบริษัทฯ ได้แต่งตั้งคณะกรรมการตรวจสอบครั้งแรก เมื่อวันที่ 24 สิงหาคม 2541
มีวาระการดำรงตำแหน่งท่านละ 2 ปี ปัจจุบันคณะกรรมการตรวจสอบมีรายชื่อดังต่อไปนี้

ชื่อ-สกุล ตำแหน่ง สถานะ ระยะเวลาใน

การดำรงตำแหน่ง

1. พลตำรวจโท เกียรติศักดิ์ ประภาวัต ประธานคณะกรรมการตรวจสอบ กรรมการอิสระ 2 ปี

2. นายสุพัฒน์ ศิวะศรีอำไพ* กรรมการตรวจสอบ กรรมการอิสระ 2 ปี

3. นายธีระ วิภูชนิน กรรมการตรวจสอบ กรรมการอิสระ 2 ปี

นางสาวสมปรารถนา เทพนภาเพลิน เลขานุการคณะกรรมการตรวจสอบ

หมายเหตุ:

1.  พลตำรวจโท เกียรติศักดิ์ ประภาวัต ประธานคณะกรรมการตรวจสอบ และนายสุพัฒน์
    ศิวะศรีอำไพ กรรมการตรวจสอบ
    ได้รับการแต่งตั้งให้กลับเข้าดำรงตำแหน่งอีกวาระหนึ่งโดยมติของที่ประชุมคณะกรรมการบริษัทฯ
    ครั้งที่ 4/2549 เมื่อวันที่ 28 สิงหาคม 2549

2.  นายธีระ วิภูชนิน
    ได้รับการแต่งตั้งให้เป็นกรรมการตรวจสอบโดยมติของที่ประชุมคณะกรรมการบริษัทฯ ครั้งที่
    1/2551 เมื่อวันที่ 12 กุมภาพันธ์ 2551 เแทนพลเรือเอก ดร. อำนาจ จันทนมัฎฐะ
    ซึ่งได้หมดวาระการเป็นกรรมการตรวจสอบเมื่อวันที่ 28 กุมภาพันธ์ 2551

3.  * เป็นกรรมการตรวจสอบที่มีความรู้และประสบการณ์ด้านบัญชีและการเงิน

คณะกรรมการตรวจสอบมีหน้าที่สอบทานและรายงานต่อคณะกรรมการบริษัทฯ ในเรื่องดังต่อไปนี้

  1. สอบทานรายงานทางการเงินของบริษัทฯ
  เพื่อให้มั่นใจว่ารายงานทางการเงินมีการจัดทำอย่างถูกต้อง และมีการ
  เปิดเผยข้อมูลอย่างครบถ้วน

  2. สอบทานเพื่อให้มั่นใจว่าบริษัทฯ
  มีระบบการควบคุมภายในและระบบการตรวจสอบภายในที่มีประสิทธิภาพ

  3. สอบทานเพื่อให้มั่นใจว่าบริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของ ตลาดหลักทรัพย์ รวมทั้งกฎหมายอื่นๆ ที่เกี่ยวข้องกับการดำเนินธุรกิจของบริษัทฯ

  4. พิจารณา
  คัดเลือกและเสนอแต่งตั้งผู้สอบบัญชีรวมทั้งการแสดงความเห็นต่อค่าตอบแทนผู้สอบบัญชีของบริษัทฯ
  และเสนอต่อผู้ถือหุ้นเพื่ออนุมัติ

  5. สอบทานการเปิดเผยสารสนเทศของบริษัทฯ
  ในกรณีที่เกิดรายการที่เกี่ยวโยงกันที่อาจมีความขัดแย้งทาง ผลประโยชน์
  เพื่อให้มั่นใจว่ามีการเปิดเผยอย่างถูกต้องและครบถ้วน

  6
  จัดทำรายงานการกำกับดูแลกิจการของคณะกรรมการตรวจสอบซึ่งลงนามโดยประธานคณะกรรมการตรวจสอบ
  และเปิดเผยไว้ในรายงานประจำปีของบริษัทฯ

  7. ปฏิบัติงานอื่น ๆ ตามที่คณะกรรมการบริษัทฯ
  มอบหมายและด้วยความเห็นชอบจากคณะกรรมการตรวจสอบ

4. คณะกรรมการพิจารณาค่าตอบแทน

ที่ประชุมคณะกรรมการบริษัทฯ ได้แต่งตั้งคณะกรรมการพิจารณาค่าตอบแทน เมื่อวันที่ 15 พฤศจิกายน
2550 ซึ่งประกอบด้วยกรรมการทั้งหมด 3 ท่าน ดังต่อไปนี้

ชื่อ-สกุล ตำแหน่ง สถานะ ระยะเวลาใน

การดำรงตำแหน่ง

1. นายธีระ วิภูชนิน ประธานคณะกรรมการพิจารณาค่าตอบแทน กรรมการอิสระ 2 ปี

2. นายชีระ ภาณุพงศ์ กรรมการพิจารณาค่าตอบแทน กรรมการอิสระ 2 ปี

3. นายกิริต ชาห์ กรรมการพิจารณาค่าตอบแทน กรรมการ 2 ปี

นางสาวสมปรารถนา เทพนภาเพลิน เลขานุการคณะกรรมการพิจารณาค่าตอบแทน

บทบาท หน้าที่และความรับผิดชอบของคณะกรรมการพิจารณาค่าตอบแทน

คณะกรรมการพิจารณาค่าตอบแทนมีหน้าที่ความรับผิดชอบ ซึ่งได้รับมอบหมายจากคณะกรรมการบริษัทฯ
ดังต่อไปนี้

  1.
  กำหนดแนวทางการจ่ายค่าตอบแทนของกรรมการและผู้บริหารระดับสูงและนำเสนอต่อคณะกรรมการบริษัทฯ

  2. เสนอค่าตอบแทนของกรรมการต่อคณะกรรมการบริษัทฯ
  เพื่อรับคำแนะนำและแสดงความเห็นและเพื่อนำเข้าสู่ การขออนุมัติจากที่ประชุมผู้ถือหุ้น

  3.
  ให้ข้อมูลที่ทันสมัยเกี่ยวกับค่าตอบแทนของบริษัทต่างๆในประเทศไทยและต่างประเทศเสนอต่อคณะกรรมการ
  บริษัทฯ

  4. ปฏิบัติงานอื่น ๆ ที่ได้รับมอบหมายจากคณะกรรมการบริษัทฯ

5. คณะกรรมการสรรหา

ที่ประชุมคณะกรรมการบริษัทฯ ได้อนุมัติแต่งตั้งคณะกรรมการสรรหา เมื่อวันที่ 15 พฤศจิกายน 2550
ซึ่งประกอบด้วยกรรมการทั้งหมด 3 ท่าน ดังต่อไปนี้

ชื่อ-สกุล ตำแหน่ง สถานะ ระยะเวลาใน

การดำรงตำแหน่ง

1. นายธีระ วิภูชนิน ประธานคณะกรรมการสรรหา กรรมการอิสระ 2 ปี

2. นายสุพัฒน์ ศิวะศรีอำไพ กรรมการสรรหา กรรมการอิสระ 2 ปี

3. นายปีเต้อร์ เฟ็ดเดอร์เซ่น กรรมการสรรหา กรรมการอิสระ 2 ปี

นางสาวสมปรารถนา เทพนภาเพลิน เลขานุการคณะกรรมการสรรหา

บทบาท หน้าที่และความรับผิดชอบของคณะกรรมการสรรหา

คณะกรรมการสรรหามีหน้าที่ความรับผิดชอบ ซึ่งได้รับมอบหมายจากคณะกรรมการบริษัทฯ ดังต่อไปนี้

1. กำหนดแนวทางในการคัดเลือก
แต่งตั้งบุคคลที่มีคุณสมบัติเหมาะสมและนำเสนอต่อคณะกรรมการบริษัทฯ

2. ทบทวนโครงสร้างของคณะกรรมการบริษัทฯ
และนำเสนอแผนการสืบทอดงานของกรรมการและผู้บริหาร ระดับสูง

3. นำเสนอรายชื่อผู้สมัครที่เข้าเกณฑ์ได้รับการแต่งตั้งเป็นกรรมการ ต่อคณะกรรมการบริษัทฯ

4. ดำเนินการสอบทานการปฏิบัติงานของกรรมการ ตามความต้องการของคณะกรรมการบริษัทฯ

5.
จัดทำรายงานเกี่ยวกับแนวโน้มและข้อปฏิบัติที่เป็นปัจจุบันในการแต่งตั้งกรรมการและผู้บริหารระดับสูงเพื่อนำเสนอ
ต่อคณะกรรมการบริษัทฯ พิจารณา

  6. ปฏิบัติงานอื่น ๆ ที่ได้รับมอบหมายจากคณะกรรมการบริษัทฯ

 

ผู้บริหารบริษัทฯ

บริษัทฯ มีผู้บริหารจำนวน 13 ท่าน ดังนี้

+----+-----------------------+-----------------------------------------+
|    | รายชื่อ                 | ตำแหน่ง                                  |
+----+-----------------------+-----------------------------------------+
| 1. | นายคาลิด มอยนูดดิน ฮาชิม  | กรรมการผู้จัดการ                           |
|    |                       |                                         |
+----+-----------------------+-----------------------------------------+
| 2. | นายมูนีร มอยนูดดิน ฮาชิม   | กรรมการ (การพาณิชย์)                      |
|    |                       |                                         |
+----+-----------------------+-----------------------------------------+
| 3. | นายคูชรู คาลี วาเดีย      | กรรมการ (การเงิน)                        |
|    |                       |                                         |
+----+-----------------------+-----------------------------------------+
| 4. | นายไจปาล มันสุขานี       | กรรมการ (เทคนิค) บริษัท เกรท เซอร์เคิล ชิปปิ้ง  |
|    |                       | เอเยนซี่ จำกัด (บริษัทย่อยของบริษัทฯ)           |
+----+-----------------------+-----------------------------------------+
| 5. | นายชีลาล โกปินาธาน      | ผู้อำนวยการ (การพาณิชย์)                    |
|    |                       |                                         |
+----+-----------------------+-----------------------------------------+
| 6. | นายโคคา เวนคาตารามานา | ผู้อำนวยการ (บริการกองเรือ)                 |
|    | สุดาการ์                |                                         |
+----+-----------------------+-----------------------------------------+
| 7. | นายโกดาการาจีททิล มูราลี่  | ผู้อำนวยการ (เทคนิค)                       |
|    | เมนนอน                |                                         |
+----+-----------------------+-----------------------------------------+
| 8. | นายนีลากันตัน วาสุเดวัน    | ผู้อำนวยการ (การจัดการด้านความเสี่ยงภัย)       |
|    |                       |                                         |
+----+-----------------------+-----------------------------------------+
| 9. | นายสตีเฟน โกลา         | ผู้อำนวยการ (บริหารความปลอดภัยระหว่างประเทศ) |
|    |                       | (ISM)                                   |
+----+-----------------------+-----------------------------------------+
| 10 | นายกามาล กุมาร ดู       | ผู้อำนวยการ (เทคโนโลยีสารสนเทศ)            |
| .  |                       |                                         |
+----+-----------------------+-----------------------------------------+
| 11 | นางสาวสมปรารถนา       | ผู้ช่วยผู้อำนวยการ (การเงินและบัญชี)            |
| .  | เทพนภาเพลิน            |                                         |
+----+-----------------------+-----------------------------------------+
| 12 | นายกิรัน กิสซารินาท ไวดี   | ผู้จัดการอาวุโส (บัญชี และ MIS)               |
| .  |                       |                                         |
+----+-----------------------+-----------------------------------------+
| 13 | นายยิ่งยง กังแฮ          | ผู้จัดการอาวุโส (บัญชีของกลุ่มบริษัท)             |
| .  |                       |                                         |
+----+-----------------------+-----------------------------------------+

หมายเหตุ: ประวัติผู้บริหารปรากฏตามเอกสารแนบท้าย 1

ประวัติการกระทำผิดของผู้บริหาร - ไม่มี -

(2) การสรรหากรรมการและผู้บริหาร

การสรรหากรรมการ และผู้บริหาร : บริษัทฯกำหนดให้คณะกรรมการสรรหา (Nomination Committee) เป็นผู้คัดเลือกบุคคลสำหรับดำรงตำแหน่งกรรมการ และเสนอให้คณะกรรมการบริษัทฯ พิจารณา ซึ่งคณะกรรมการบริษัทฯจะพิจารณาและเสนอต่อที่ประชุมผู้ถือหุ้น เพื่อให้ที่ประชุมผู้ถือหุ้นเลือกตั้งโดยใช้เสียงข้างมากตามหลักเกณฑ์และวิธีการดังต่อไปนี้

1.  ผู้ถือหุ้นหนึ่งหุ้นมีหนึ่งคะแนนเสียง

2.  โดยที่ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดเลือกตั้งบุคคลคนเดียว
    หรือหลายคนเป็นกรรมการ

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
    หรือจะพึงเลือกตั้งในครั้งนั้น
    และในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

คณะกรรมการมีอำนาจในการแต่งตั้งกรรมการบริหารจากกรรมการของบริษัทฯ
โดยมีจำนวนไม่น้อยกว่าสามคน เพื่อบริหารกิจการของบริษัทฯ

(3) ค่าตอบแทนผู้บริหาร

โปรดดูรายละเอียดภายใต้หัวข้อ “รายงานการปฎิบัติตามหลักการกำกับดูแลกิจการที่ดี เรื่อง ค่าตอบแทนกรรมการและผู้บริหาร” ด้านล่างนี้

(4) การกำกับดูแลกิจการ

คำจำกัดความ

การกำกับดูแลกิจการ หรือ Corporate Governance
หมายถึงระบบที่จัดให้มีโครงสร้างและกระบวนการของความสัมพันธ์ ระหว่างคณะกรรมการ
ฝ่ายจัดการและผู้ถือหุ้น เพื่อสร้างความสามารถในการแข่งขัน นำไปสู่การเติบโตและเพิ่มคุณค่า
ให้กับผู้ถือหุ้นในระยะยาวโดยคำนึงถึงผู้มีส่วนได้เสียอื่นประกอบ

คำจำกัดความดังกล่าวในข้างต้น
เป็นไปตามข้อเสนอแนะของสำนักงานคณะกรรมการกำกับหลักทรัพย์และตลาดหลักทรัพย์ และบริษัทฯ
มีความพยายามอย่างยิ่งที่จะผลักดันให้การกำกับดูแลกิจการดังกล่าวเกิดขึ้นอย่างสมบูรณ์ภายในองค์กร

บริษัท พรีเชียส ชิพปิ้ง จำกัด (มหาชน) (“บริษัทฯ”)
ตระหนักดีว่าการกำกับดูแลกิจการที่ดีมีความสำคัญ และเป็นสิ่งจำเป็น
สำหรับการเจริญเติบโตทางธุรกิจอย่างยั่งยืนและสร้างมูลค่าให้กับผู้ถือหุ้นในระยะยาวและทางคณะกรรมการบริษัทฯ
ได้จัดทำ คู่มือนโยบายการกำกับดูแลกิจการ จริยธรรมธุรกิจและแนวทางปฏิบัติที่ดีขึ้น
ซึ่งได้เปิดเผยบนเว็บไซต์ของบริษัทฯ ภายใต้หัวข้อ “การกำกับดูแลกิจการ”

ที่ผ่านมา บริษัทฯ ได้รับรางวัลต่างๆ ในเรื่องการกำกับดูแลกิจการที่ดี ดังต่อไปนี้

  • ได้รับการจัดอับดับในปี 2550 จากนิตยสาร “The Asset” ประเทศฮ่องกง
  ให้เป็นบริษัทที่ดีที่สุดในประเทศไทย ด้านการกำกับดูแลกิจการ
  จากรายชื่อบริษัทที่มีการกำกับดูแลกิจการที่ดีจำนวน 60 บริษัทในเอเซีย

  • ได้รับการจัดกลุ่มในกลุ่ม “ดีมาก” สำหรับการกำกับดูแลกิจการที่ดี
  ในรายงานผลสำรวจการกำกับดูแลกิจการ บริษัทจดทะเบียนของตลาดหลักทรัพย์แห่งประเทศไทย
  ประจำปี 2549

  • ได้รับรางวัล “Best Corporate Governance Report” และ “Best Performance”
  จากตลาดหลักทรัพย์ แห่งประเทศไทย ในงาน “SET Award 2006”

การดำเนินการด้านหลักการกำกับดูแลกิจการที่ดีของบริษัทฯ สรุปได้เป็น 5 หมวด
ภายใต้หัวข้อดังต่อไปนี้

1. สิทธิของผู้ถือหุ้น

บริษัทฯ
ได้ตระหนักถึงสิทธิของผู้ถือหุ้นเพื่อให้เป็นไปตามแนวทางการกำกับดูแลกิจการที่ดีและได้มุ่งปฏิบัติในการปกป้อง
สิทธิของผู้ถือหุ้นและการส่งเสริมให้ผู้ถือหุ้นใช้สิทธิ ซึ่งนโยบายสำหรับการรักษาสิทธิของผู้ถือหุ้น
อยู่ในส่วนของคู่มือนโยบาย กำกับดูแลกิจการของบริษัทฯ ซึ่งได้เปิดเผยบนเว็บไซต์ของบริษัทฯ

บริษัทฯ มีความรับผิดชอบต่อผู้ถือหุ้นในเรื่องที่เกี่ยวกับการเปิดเผยสารสนเทศ วิธีการปฏิบัติทางบัญชี
การใช้สารสนเทศภายใน และในเรื่องที่เกี่ยวกับความขัดแย้งทางผลประโยชน์
โดยคณะกรรมการและผู้บริหารจะต้องมีความซื่อสัตย์สุจริต ตลอดจน ตัดสินใจดำเนินการใดๆ
ด้วยความสุจริตใจและเป็นธรรมต่อผู้ถือหุ้นทั้งรายใหญ่และรายย่อยและเพื่อผลประโยชน์โดยรวม
โดยในส่วนนโยบายและกระบวนการปกป้องสิทธิของผู้ถือหุ้นของบริษัทฯ มีดังต่อไปนี้

1.1 พิจารณาแต่งตั้งกรรมการบริษัทฯ

บริษัทฯ ได้ปรับปรุงเอกสารประกอบการพิจารณาแต่งตั้งกรรมการบริษัทฯ เป็นรายบุคคล
รวมทั้งเพิ่มเติมข้อมูลอื่นๆ ของกรรมการบริษัทฯ
แต่ละท่านในรายงานประจำปีและเสนอต่อผู้ถือหุ้นของบริษัทฯ เพื่อพิจารณาอนุมัติแต่งตั้งในการประชุม
ผู้ถือหุ้นสามัญประจำปี เพื่อให้ผู้ถือหุ้นของบริษัทฯ ได้รับข้อมูลที่ถูกต้อง
ครบถ้วนและเพียงพอต่อการพิจารณา แต่งตั้งกรรมการบริษัทฯ
ซึ่งข้อมูลดังกล่าวมีรายละเอียดดังต่อไปนี้

-   ประวัติของกรรมการเบื้องต้น ได้แก่ ชื่อ ตำแหน่ง อายุ ประวัติการศึกษา การฝึกอบรม อาชีพ
    การเป็นกรรมการในบริษัทอื่น ประสบการณ์อื่นๆ และข้อพิพาททางกฎหมาย (ถ้ามี)

-   การดำรงตำแหน่งของกรรมการ ในธุรกิจที่เกี่ยวเนื่องกับธุรกิจของบริษัทฯ

-   วิธีการสรรหา (กรณีพ้นจากตำแหน่งตามวาระการดำรงตำแหน่ง)

-   ผลการปฏิบัติงานของกรรมการที่ผ่านมา เช่น การเข้าร่วมประชุมของกรรมการ

1.2 พิจารณานโยบายและค่าตอบแทนของกรรมการบริษัทฯ

บริษัทฯ ได้ปฏิบัติตามนโยบายว่าด้วยค่าตอบแทนของกรรมการบริษัทฯ
ซึ่งจะพิจารณาอนุมัติโดยผู้ถือหุ้นของบริษัทฯ ในการประชุมผู้ถือหุ้นสามัญประจำปี
โดยได้เปิดเผยแนวทาง/วิธีการกำหนดค่าตอบแทนของกรรมการบริษัทฯ ในข้อ 5.5 ในรายงานนี้

1.3 พิจารณาแต่งตั้งผู้สอบบัญชีภายนอก

บริษัทฯ ได้ปฏิบัติตามนโยบายว่าด้วยการแต่งตั้งผู้สอบบัญชีภายนอกของบริษัทฯ
ซึ่งจะพิจารณาอนุมัติโดยผู้ถือหุ้นของบริษัทฯ
ในการประชุมผู้ถือหุ้นสามัญประจำปีและได้ปรับปรุงให้ข้อมูลประกอบการแต่งตั้งผู้สอบบัญชีภายนอกของบริษัทฯ
มีความ ถูกต้อง ครบถ้วน และเพียงพอต่อการพิจารณาอนุมัติของผู้ถือหุ้น
ซึ่งข้อมูลประกอบการแต่งตั้งผู้สอบบัญชีภายนอกมี รายละเอียด ดังต่อไปนี้

-   ชื่อสำนักงานสอบบัญชี

-   ชื่อผู้สอบบัญชี

-   ค่าตอบแทนของผู้สอบบัญชีสำหรับปีที่ขออนุมัติ
    โดยแยกต่างหากอย่างชัดเจนระหว่างค่าสอบบัญชีกับค่าบริการอื่นๆ
    ที่ไม่เกี่ยวข้องกับการสอบบัญชี

-   ค่าตอบแทนของผู้สอบบัญชีสำหรับปีที่ผ่านมา

-   ความสัมพันธ์อื่นๆ กับบริษัทฯ

-   จำนวนปีที่เป็นผู้สอบบัญชี (ในกรณีที่แต่งตั้งผู้สอบบัญชีคนเดิม)

-   การประเมินผลงานในปีที่ผ่านมา

-   เหตุผลในการเปลี่ยนแปลงผู้สอบบัญชี (ในกรณีที่มีการแต่งตั้งผู้สอบบัญชีคนใหม่)

1.4 พิจารณานโยบายจ่ายเงินปันผล

ปัจจุบันนโยบายการจ่ายเงินปันผลของบริษัทฯ ได้อนุมัติโดยผู้ถือหุ้นของบริษัทฯ
เมื่อครั้งการประชุมผู้ถือหุ้นสามัญประจำปี 2547 และถ้ามีการเปลี่ยนแปลงในอนาคตบริษัทฯ
จะนำเสนอให้มีการพิจารณาอนุมัติโดยผู้ถือหุ้น

1.5 พิจารณาแผนการซื้อหุ้นคืน

บริษัทฯ ได้ขออนุมัติจากที่ประชุมผู้ถือหุ้นสำหรับแผนการดำเนินการเรื่องการซื้อหุ้นคืน
โดยผู้ถือหุ้นอนุมัติให้คณะกรรมการ บริษัทฯ สามารถทำการซื้อหุ้นคืนได้
โดยให้เป็นไปตามกฎข้อบังคับของ ตลท./กลต. และจัดให้มีข้อมูลที่ถูกต้องและครบถ้วน
เพียงพอต่อการตัดสินใจ

1.6 การประชุมผู้ถือหุ้น

บริษัทฯ
ได้มีการปฏิบัติตามข้อเสนอแนะของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์
และตลาดหลักทรัพย์ สำหรับการจัดประชุมผู้ถือหุ้น ซึ่งมีการปฏิบัติดังต่อไปนี้

-   เหตุผลในการเปลี่ยนแปลงผู้สอบบัญชี (ในกรณีที่มีการแต่งตั้งผู้สอบบัญชีคนใหม่)

-   สำหรับการประชุมผู้ถือหุ้นสามัญประจำปี 2549 ซึ่งได้ปฏิบัติต่อมาในปี 2550 เช่นกัน
    โดยบริษัทฯ ได้เปิดโอกาสให้ผู้ถือหุ้นได้เสนอวาระสำหรับการประชุม
    โดยกำหนดนโยบายและช่องทางการสื่อสารผ่านเว็บไซต์ ของบริษัทฯ
    และประกาศผ่านทางตลาดหลักทรัพย์ฯ
    โดยผู้ถือหุ้นหรือกลุ่มผู้ถือหุ้นสามารถนำเสนอวาระการประชุม ล่วงหน้า
    เพื่อพิจารณาบรรจุในวาระการประชุมผู้ถือหุ้น

-   บริษัทฯ จัดทำหนังสือเชิญประชุมผู้ถือหุ้นที่มีข้อมูลที่ถูกต้อง
    ครบถ้วนและเพียงพอต่อการพิจารณาของผู้ถือหุ้น ซึ่งถือเป็นนโยบายปกติของบริษัทฯ
    โดยหนังสือเชิญประชุมผู้ถือหุ้นที่จะส่งถึงผู้ถือหุ้นสำหรับการประชุมผู้ถือหุ้น
    สามัญประจำปีได้ระบุถึงจุดประสงค์ เหตุผลและความเห็นของกรรมการบริษัทฯ
    ประกอบในแต่ละวาระการประชุม โดยบริษัทฯ
    จะไม่แก้ไขวาระการประชุมถ้าไม่ได้แจ้งให้ผู้ถือหุ้นทราบล่วงหน้า

-   บริษัทฯ ได้เปิดเผยร่างหนังสือเชิญประชุมผู้ถือหุ้นสามัญประจำปี ไว้ในเว็บไซต์ของบริษัทฯ
    ล่วงหน้าก่อนจัดส่ง ให้กับผู้ถือหุ้นและจะแจ้งวันประชุมผู้ถือหุ้นต่อตลาดหลักทรัพย์ฯ อย่างน้อย 45
    วันก่อนวันประชุมและทางบริษัทฯ ได้ดำเนินการจัดส่งหนังสือเชิญประชุมให้แก่ผู้ถือหุ้น อย่างน้อย
    14 วันก่อนวันประชุม

-   บริษัทฯ ได้ทำการเผยแพร่หนังสือเชิญประชุมผู้ถือหุ้นสามัญประจำปี
    ผ่านทางสื่อหนังสือพิมพ์รายวันทั้งฉบับภาษาไทย และภาษาอังกฤษ เป็นเวลา 3
    วันติดต่อกันและประมาณ 14 วันล่วงหน้า ก่อนการประชุมผู้ถือหุ้นสามัญประจำปี

-   บริษัทฯ จัดให้ผู้ถือหุ้นได้มีโอกาสอย่างเต็มที่ในการมีส่วนร่วมในการประชุมผู้ถือหุ้น
    และสนับสนุนให้ผู้ถือหุ้น ได้ซักถามในประเด็นสงสัยต่างๆ ที่เกี่ยวข้อง
    โดยผู้บริหารและ/หรือผู้ที่เกี่ยวข้องโดยตรงกับประเด็นนั้นๆ จะเป็นผู้ตอบ คำถาม

-   บริษัทฯ ได้จัดทำรายงานการประชุมผู้ถือหุ้นที่ถูกต้อง
    ครบถ้วนและชัดเจนรวมถึงรายชื่อของกรรมการที่เข้าร่วมประชุม ในรายงานยังได้บันทึกข้อมูล
    คำถาม/คำตอบในที่ประชุมผู้ถือหุ้น วิธีการลงคะแนนเสียง วิธีนับคะแนนเสียง และผลการ
    ลงคะแนนเสียง

-   บริษัทฯ มีนโยบายจัดประชุมผู้ถือหุ้นเพื่อพิจารณาอนุมัติกรณีที่มีเหตุการณ์สำคัญๆ
    ที่กระทบต่อการดำเนินงาน ของบริษัทฯ
    โดยจัดเอกสารประกอบการพิจารณาที่ถูกต้องและเพียงพอต่อการตัดสินใจของผู้ถือหุ้น เช่น ในปี
    2547 กรณีซื้อเรือเดินทะเลจำนวน 15 ลำ และในปี 2550
    การทำสัญญาว่าจ้างต่อเรือเดินทะเลใหม่จำนวน 12 ลำ เป็นต้น ซึ่งบริษัทฯ
    ได้แต่งตั้งที่ปรึกษาทางการเงินอิสระเพื่อทำหน้าที่เป็นที่ปรึกษาให้แก่ผู้ถือหุ้น ทั้งสองกรณี

-   บริษัทฯ มีการติดตามและสอบทานเงินปันผลที่ผู้ถือหุ้นของบริษัทฯ
    ที่ยังไม่ได้รับและพยายามติดต่อกับผู้ถือหุ้นเพื่อ ให้ผู้ถือหุ้นทุกคนได้รับเงินปันผลจากบริษัทฯ
    ทั้งนี้บริษัทฯ ยังได้แจ้งข้อมูลและให้คำแนะนำแก่ผู้ถือหุ้นของบริษัทฯ ถึงวิธีการรับเงินปันผล

ในระหว่างปี 2550 บริษัทฯ มีการประชุมผู้ถือหุ้นทั้งหมด 3 ครั้ง เป็นการประชุมสามัญประจำปี 1
ครั้ง เมื่อวันที่ 24 เมษายน 2550 และการประชุมวิสามัญผู้ถือหุ้น 2 ครั้ง ในวันที่ 6 กรกฎาคม
และ 30 สิงหาคม 2550 ที่โรงแรม อมารี เอเทรียม
โดยกรรมการทุกท่านเข้าร่วมประชุมผู้ถือหุ้นสามัญประจำปี 2550 และประชุมวิสามัญผู้ถือหุ้นครั้งที่
2/2550 และกรรมการ จำนวนมากกว่าร้อยละ 90 ได้เข้าร่วมประชุมวิสามัญผู้ถือหุ้นในครั้งที่
1/2550 ซึ่งรวมถึงกรรมการตรวจสอบและ
กรรมการอิสระและผู้สอบบัญชีภายนอกได้เข้าร่วมในการประชุมสามัญประจำปี
เพื่อตอบคำถามจากผู้ถือหุ้นในประเด็น ที่เกี่ยวกับข้อมูลทางบัญชีหรือการปฏิบัติงานตรวจสอบบัญชี
โดยประธานในที่ประชุมได้อธิบายเกี่ยวกับวิธีการลงคะแนนเสียง
และวิธีนับคะแนนเสียงเมื่อการประชุมเริ่มขึ้นและเปิดโอกาสให้ผู้ถือหุ้นทุกรายมีสิทธิอย่างเท่าเทียมกัน
ในการตรวจสอบ การดำเนินงานของบริษัทฯ
เปิดโอกาสให้ซักถามและแสดงความคิดเห็นและข้อเสนอแนะต่างๆ ในแต่ละวาระการประชุม
รวมทั้งได้บันทึกมติที่ประชุมและประเด็นต่างๆ ไว้ในรายงานการประชุมอย่างถูกต้องและครบถ้วนแล้ว
หลังจากนั้น บริษัทฯ
ได้นำส่งรายงานการประชุมผู้ถือหุ้นให้กับตลาดหลักทรัพย์แห่งประเทศไทยและเปิดเผยในเว็บไซต์ของบริษัทฯ
ภายใต้หัวข้อ “นักลงทุนสัมพันธ์” ภายในระยะเวลา 14 วันหลังวันประชุม

2. การปฏิบัติต่อผู้ถือหุ้นอย่างเท่าเทียมกัน

บริษัทฯ ยังได้ตระหนักและให้ความสำคัญถึงการปฏิบัติต่อผู้ถือหุ้นอย่างเท่าเทียมกัน
ทั้งในส่วนของการเรียกประชุมผู้ถือหุ้น
การจัดประชุมผู้ถือหุ้นและเพื่อเป็นการปกป้องสิทธิของผู้ถือหุ้นสำหรับเรื่องที่เป็นสาระสำคัญ
โดยได้ปฏิบัติดังต่อไปนี้

-   กำหนดวัน เวลาและสถานที่ในการประชุมผู้ถือหุ้น
    โดยคำนึงถึงความสะดวกในการเข้าร่วมประชุม ของผู้ถือหุ้น ทุกราย อย่างเท่าเทียมกัน

-   กำหนดให้หุ้น 1 หุ้น มีคะแนนเสียง 1 เสียง

-   อำนวยความสะดวกสำหรับการลงคะแนนเสียง
    ด้วยการจัดให้มีการมอบฉันทะโดยจัดแบบฟอร์มการมอบฉันทะ
    พร้อมทั้งอธิบายถึงขั้นตอนวิธีการปฏิบัติเกี่ยวกับการมอบฉันทะ
    และพยายามจัดส่งหนังสือเชิญประชุมผู้ถือหุ้นภายใน ระยะเวลาที่มากพอและเท่าที่บริษัทฯ
    สามารถกระทำได้ภายใต้ข้อบังคับต่างๆ ที่เกี่ยวข้อง คือก่อนวันประชุมผู้ถือหุ้น อย่างน้อย 14
    วัน โดยผู้ถือหุ้นที่ไม่สะดวกเข้าร่วมประชุมด้วยตนเอง บริษัทฯ
    ได้กำหนดให้มีประธานกรรมการและ/
    หรือกรรมการอิสระรับมอบฉันทะเพื่อเข้าร่วมประชุมและลงคะแนนเสียงแทนในการประชุมแต่ละครั้ง
    โดยรายละเอียด ต่างๆ ได้ระบุไว้ในหนังสือเชิญประชุมแต่ละครั้งอย่างครบถ้วน

-   กำหนดให้มีการลงทะเบียนผู้ถือหุ้นอย่างน้อย 1 ชั่วโมง ก่อนเริ่มประชุมผู้ถือหุ้น
    เพื่อให้มีเวลาในการลงทะเบียนที่เพียงพอ

-   ได้จัดเตรียมบัตรลงคะแนนสำหรับทุกวาระการประชุม

-   ได้ใช้ระบบ Barcode ในการลงทะเบียนและนับคะแนนเสียง
    เพื่ออำนวยความสะดวกแก่ผู้ถือหุ้นที่เข้าร่วมประชุม
    และเพื่อความถูกต้องแม่นยำในการนับคะแนนเสียง

-   เปิดโอกาสให้แก่ผู้ถือหุ้นในการเสนอวาระการประชุมเป็นการล่วงหน้าก่อนวันประชุมผู้ถือหุ้นประจำปี
    ในช่องทาง สื่อสารต่างๆ รวมถึงเว็บไซต์ของบริษัทฯ

-   เปิดโอกาสให้ผู้ถือหุ้นมีสิทธิในการเลือกตั้งกรรมการ
    โดยการลงคะแนนเสียงจะใช้บัตรลงคะแนนเลือกกรรมการเป็น รายบุคคล

-   ไม่มีการเพิ่มวาระการประชุมใหม่ โดยไม่แจ้งให้ผู้ถือหุ้นทราบล่วงหน้า

-   กรรมการได้เปิดเผยข้อมูลต่อคณะกรรมการบริษัทฯ เกี่ยวกับส่วนได้เสียของตนและผู้เกี่ยวข้อง

-   กรรมการได้รายงานการถือครองหลักทรัพย์ให้คณะกรรมการบริษัทฯ รับทราบเป็นประจำ

-   ให้ความสำคัญเกี่ยวกับการทำรายการที่เกี่ยวโยงกัน
    ที่อาจจะนำมาซึ่งความขัดแย้งทางผลประโยชน์และได้เปิดเผย ไว้ในหัวข้อ
    “รายการที่เกี่ยวโยงกัน” ในรายงานฉบับนี้ ซึ่งได้อธิบายถึงลักษณะของความเกี่ยวโยงกัน
    ความสำคัญ ของการทำรายการ
    มูลค่าของรายการและแนวโน้มการทำรายการในอนาคตและบริษัทฯ
    ไม่เคยมีกรณีไม่ปฏิบัติตามกฎ ระเบียบ ข้อบังคับ รวมทั้งกฎหมายต่างๆ
    ที่เกี่ยวข้องกับรายการที่เกี่ยวโยงกัน

-   ปฏิบัติตามนโยบายอย่างเหมาะสมเกี่ยวกับมาตรการดูแลการใช้ข้อมูลภายในดังรายละเอียดที่กล่าวไว้ในหัวข้อ
    “การดูแลเรื่องการใช้ข้อมูลภายใน”
    ในรายงานฉบับนี้และยังไม่เคยมีกรณีการใช้ข้อมูลภายในของกรรมการ และ/หรือ
    ผู้บริหารบริษัทฯ

3. บทบาทของผู้มีส่วนได้เสีย

บริษัทฯ ตระหนักและให้ความสำคัญต่อผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
ผู้ถือหุ้น พนักงาน และผู้บริหารของบริษัทฯ และบริษัทย่อย หรือผู้มีส่วนได้เสียภายนอก ได้แก่
เจ้าหนี้การค้า คู่ค้า ลูกค้า ชุมชน/สังคม ภาครัฐ และหน่วยงานอื่นๆ ที่เกี่ยวข้อง เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียต่างๆ ในอันที่จะช่วยสร้าง
ความสามารถในการแข่งขันและสร้างกำไรให้กับบริษัทฯ
และเป็นแรงสนับสนุนอย่างดียิ่งในการสร้างความสำเร็จในระยะยาว ของบริษัทฯ ทั้งนี้บริษัทฯ
ได้มีการปรับปรุงแก้ไขเว็บไซต์ของบริษัทฯ ซึ่งรวมถึงหัวข้อ “กิจกรรมผู้มีส่วนได้เสีย” นโยบาย
และแนวทางปฏิบัติต่อผู้มีส่วนได้เสียในคู่มือจริยธรรมธุรกิจ
และแนวทางปฏิบัติและรวมถึงการจัดให้มีช่องทางบนเว็บไซต์
สำหรับผู้มีส่วนได้เสียสามารถใช้ติดต่อสื่อสารในการแสดงความคิดเห็นต่างๆ
และสามารถติดต่อโดยตรงกับคณะกรรมการ บริษัทฯตามความประสงค์
โดยไม่ต้องผ่านผู้บริหารของบริษัทฯ

ด้านผู้บริหาร: บริษัทฯ
ตระหนักถึงความสำคัญของผู้บริหารซึ่งเป็นส่วนหนึ่งของปัจจัยแห่งความสำเร็จของการดำเนินธุรกิจ
ของบริษัทฯ
โดยค่าตอบแทนของผู้บริหารมีโครงสร้างที่เหมาะสมและเปรียบเทียบกับค่าเฉลี่ยอุตสาหกรรมและค่าเฉลี่ย
โดยทั่วไปของบริษัทจดทะเบียนในประเทศไทย บริษัทฯ เปิดโอกาสให้ผู้บริหารของบริษัทฯ
ได้ทำงานอย่างอิสระ ปราศจาก การแทรกแซง ภายใต้บทบาท
หน้าที่และความรับผิดชอบที่มอบหมายโดยคณะกรรมการบริษัทฯ

ด้านพนักงาน: บริษัทฯ
ตระหนักดีว่าพนักงานเป็นส่วนสำคัญของปัจจัยแห่งความสำเร็จอีกปัจจัยหนึ่งของการดำเนินธุรกิจ
ของบริษัทฯ จึงกำหนดวิธีการจ้างงาน ความเท่าเทียมกันในโอกาสของการจ้างงาน
ความมั่นคงและความก้าวหน้าทางอาชีพ และหลักการอื่นๆ ที่เกี่ยวข้องกับพนักงานและการจ้างงาน
บริษัทฯ มั่นใจว่าพนักงานมีความรู้ความชำนาญที่จำเป็นสำหรับ การดำเนินงานในธุรกิจของบริษัทฯ
และความเข้าใจในข้อพึงปฏิบัติต่างๆ มาตรฐานการปฏิบัติงานที่เกี่ยวข้องและสนับสนุน
ให้มีการพัฒนาความรู้ความสามารถเพื่อให้ทันกับการพัฒนาของอุตสาหกรรมในอนาคตและได้อธิบายถึง
การดูแลด้านความปลอดภัย อาชีวอนามัยของพนักงานที่ปฏิบัติการบนเรือของบริษัทฯ ภายใต้หัวข้อ
“รายงานด้าน ความรับผิดชอบต่อสังคม” ในรายงานฉบับนี้

นอกจากนี้ บริษัทฯ จัดให้มีนโยบายด้านผลตอบแทนสำหรับพนักงานที่สำนักงานของบริษัทฯ
ทั้งในรูปของเงินเดือน โบนัส และสวัสดิการต่างๆ เช่น
การเสนอกองทุนสำรองเลี้ยงชีพตามความสมัครใจ ผลตอบแทนของพนักงานขึ้นอยู่กับ
ผลการปฏิบัติงาน หน้าที่และความรับผิดชอบของพนักงาน ส่วนเพิ่มอื่นๆ/โบนัส
ขึ้นอยู่กับฐานะทางการเงิน ผลการดำเนินงาน และแผนงานในอนาคตของบริษัทฯ
ในเรื่องการสร้างแรงจูงใจระยะยาว แม้ว่าบริษัทฯ จะไม่มีผลตอบแทนระยะยาวสำหรับ
พนักงานในรูปของ ESOP เนื่องจากบริษัทฯ เห็นว่าราคาหุ้นของบริษัทฯ จะขึ้นอยู่กับปัจจัยต่างๆ
ซึ่งพนักงานไม่สามารถ ควบคุมได้โดยตรงเช่นเดียวกับอัตราค่าระวางเรือในตลาดสากล
นอกจากนี้ราคาหุ้นของบริษัทฯ ก็ไม่ได้สะท้อนถึงผลการ ปฏิบัติงานของพนักงานที่แท้จริง ดังนั้นบริษัทฯ
ได้จัดสรรผลกำไรจากการดำเนินงานแก่พนักงานของบริษัทฯ ในรูปของ เงินโบนัสประจำปี
โดยพิจารณาจากผลการดำเนินงานของบริษัทฯ เปรียบเทียบกับเป้าหมายที่กำหนดไว้และใช้เป็นเกณฑ์
ในการจ่ายโบนัส ประจำปีแก่พนักงาน

บริษัทฯ จัดให้มีการฝึกอบรมภายในและส่งพนักงานไปอบรม
สำหรับพนักงานที่สำนักงานและลูกเรือบนเรือ โดยบริษัทฯ จะเป็นผู้รับภาระค่าใช้จ่ายทั้งหมดที่เกิดขึ้น
นอกจากนี้บริษัทฯ ยังอนุญาตให้ลางานหรือกำหนดเวลาการทำงานที่ยืดหยุ่น
สำหรับพนักงานที่ต้องการศึกษาในระดับที่สูงขึ้น นอกจากนี้ บริษัทฯ
ได้ส่งเสริมการสร้างความสัมพันธ์อันดีระหว่าง
พนักงานด้วยกันและระหว่างพนักงานกับผู้บริหารบริษัทฯ

ด้านนายหน้า: บริษัทฯ
ตระหนักเป็นอย่างดีว่านายหน้าเป็นส่วนหนึ่งของปัจจัยแห่งความสำเร็จของบริษัทฯ และเป็นผู้ที่มี
บทบาทสำคัญในฐานะผู้สนับสนุนการดำเนินธุรกิจของบริษัทฯ บริษัทฯ
จึงปฏิบัติกับนายหน้าด้วยความเป็นธรรมตามเงื่อนไข
การค้าที่ตกลงร่วมกันและคงรักษามาตรฐานการค้าโดยทั่วไปไว้
เพื่อสร้างความสัมพันธ์อันดีระหว่างกันในระยะยาว

ด้านเจ้าหนี้เงินกู้ยืม: บริษัทฯ
ตระหนักเป็นอย่างดีว่าเจ้าหนี้เงินกู้ยืมเป็นส่วนหนึ่งของปัจจัยแห่งความสำเร็จที่สำคัญของบริษัทฯ
ในฐานะผู้สนับสนุนด้านการเงินแก่บริษัทฯ ที่ต้องลงทุนในสินทรัพย์ด้วยเงินลงทุนที่สูง บริษัทฯ
ได้ปฏิบัติตามเงื่อนไข การกู้ยืมเงินต่างๆ รวมทั้งปฏิบัติตามวัตถุประสงค์การกู้เงิน การชำระคืน
หลักทรัพย์ค้ำประกันและข้อตกลงอื่นๆ ที่ตกลงร่วมกัน ระหว่างสองฝ่าย

ด้านคู่ค้า: บริษัทฯ ตระหนักเป็นอย่างดีถึงความสำคัญของคู่ค้าของบริษัทฯ และบริษัทฯ
มั่นใจว่าเงื่อนไขทางการค้าต่างๆ เป็นไปด้วยความเป็นธรรมตามมาตรฐานการค้าโดยทั่วไป
รวมทั้งการปฏิบัติตามเงื่อนไขทางการค้าอย่างเคร่งครัด

ด้านลูกค้า: บริษัทฯ
ตระหนักเป็นอย่างดีว่าลูกค้าเป็นส่วนหนึ่งของปัจจัยแห่งความสำเร็จของการดำเนินธุรกิจของบริษัทฯ
บริษัทฯ จึงทำการปกป้องผลประโยชน์ของลูกค้า การตอบสนองความต้องการของลูกค้า
รวมทั้งการให้บริการที่ได้มาตรฐาน และการรักษาสารสนเทศที่เป็นความลับของลูกค้า
โดยจะไม่เปิดเผยสารสนเทศดังกล่าวหากไม่มีการกำหนดจากกฎหมาย ข้อกำหนด
หรือได้รับการยินยอมจากผู้เป็นเจ้าของสารสนเทศ รวมถึงประเด็นทางด้านการตลาด
การกำหนดราคา รายละเอียด ของการให้บริการ คุณภาพและความปลอดภัย เป็นต้น

ด้านคู่แข่ง: บริษัทฯ ปฏิบัติภายใต้กรอบกติกาของการแข่งขันที่ดี
ไม่ทำลายชื่อเสียงของคู่แข่งทางการค้าด้วยการกล่าวหาบริษัท
ที่เป็นคู่แข่งทางการค้าด้วยความไม่สุจริตและปราศจากข้อมูลความจริง
รวมทั้งไม่เข้าถึงสารสนเทศที่เป็นความลับของคู่แข่ง ด้วยวิธีการที่ไม่สุจริตหรือไม่เหมาะสม

ด้านชุมชนและ/หรือสังคม: บริษัทฯ ตระหนักเป็นอย่างดีถึงความรับผิดชอบต่อชุมชนและสังคม
รวมถึงการสนับสนุน
กิจกรรมของชุมชนและการเอาใจใส่ต่อผลกระทบต่อผู้ที่อยู่รอบข้างมากกว่าที่มีกำหนดไว้ในกฎหมายและพยายามเข้าไปมีส่วนร่วมทางสังคม
โดยบริษัทฯ ได้รายงานส่วนนี้แยกไว้ภายใต้หัวข้อ “รายงานด้านความรับผิดชอบต่อสังคม”
ในรายงาน ฉบับนี้

ด้านผู้ออกกฎระเบียบข้อบังคับ:
นอกเหนือจากที่ได้กล่าวไว้แล้วในส่วนของกฎหมายและระเบียบเกี่ยวกับธุรกิจการเดินเรือ ซึ่งบริษัทฯ
ต้องปฏิบัติตามและได้อธิบายไว้ในรายงานประจำปีฉบับนี้ บริษัทฯ
ตระหนักเป็นอย่างดีว่าภาครัฐบาลคือผู้ออก กฎระเบียบข้อบังคับ
ทำหน้าที่ควบคุมเพื่อให้การดำเนินธุรกิจของบริษัทฯ เป็นไปด้วยความยุติธรรมและมีความโปร่งใส
บริษัทฯ ตระหนักถึงความสำคัญของการปฏิบัติตามกฎ ระเบียบ ข้อบังคับ รวมทั้งกฎหมายต่างๆ
ที่เกี่ยวข้องกับการดำเนินงาน ของบริษัทฯ
และได้รวมการสอบทานการปฏิบัติตามระเบียบข้อบังคับต่างๆ
ให้เป็นหนึ่งในหน้าที่ของฝ่ายตรวจสอบภายใน ซึ่งมีผู้ตรวจสอบภายในที่มีคุณสมบัติเป็นหัวหน้าฝ่าย
โดยผู้ตรวจสอบภายในได้จัดทำรายงานสอบทานการปฏิบัติตาม กฎระเบียบต่างๆ
ประจำปีและรายงานผลโดยตรงต่อคณะกรรมการตรวจสอบตามรายละเอียดที่กล่าวในหัวข้อ
“รายงาน คณะกรรมการตรวจสอบ” ในรายงานฉบับนี้

ด้านสิ่งแวดล้อม: บริษัทฯ
ตระหนักดีว่าการดำเนินงานของธุรกิจเดินเรือถ้าขาดความรับผิดชอบแล้วอาจมีผลกระทบ
ต่อสภาพแวดล้อม โดยเฉพาะอย่างยิ่งมลพิษทางน้ำและ/หรือมลพิษทางอากาศ บริษัทฯ
มุ่งมั่นต่อการปกป้องและรักษา
สิ่งแวดล้อมและได้ให้ความสำคัญด้านสิ่งแวดล้อมเทียบเท่ากับการพาณิชย์และการดำเนินธุรกิจบริษัทฯ
และส่งเสริม การปฏิบัติตามนโยบายนี้ ซึ่งได้รายงานส่วนนี้ภายใต้หัวข้อ
“รายงานด้านความรับผิดชอบต่อสังคม” ในรายงานฉบับนี้

4. การเปิดเผยข้อมูลและความโปร่งใส

บริษัทฯ มีการดูแลกระบวนการเปิดเผยข้อมูลสำคัญที่เกี่ยวข้องกับบริษัทฯ อย่างเข้มงวด
ทั้งข้อมูลทางการเงินและข้อมูล ที่มิใช่ข้อมูลทางการเงินและรายงานอื่นๆ
โดยข้อมูลจะต้องเปิดเผยอย่างถูกต้อง ครบถ้วน ทันเวลา โปร่งใส โดยผ่านช่องทาง
ที่ถูกต้องและผู้ใช้ข้อมูลสามารถเข้าถึงข้อมูลได้อย่างเท่าเทียมกันและมีความน่าเชื่อถือ

4.1 รายงานของคณะกรรมการบริษัทฯ

คณะกรรมการบริษัทฯ เป็นผู้รับผิดชอบต่องบการเงินของบริษัทฯ
และบริษัทย่อยและสารสนเทศทางการเงิน ที่ปรากฏในรายงานประจำปี
โดยมีการนำเสนอรายงานความรับผิดชอบของคณะกรรมการบริษัทฯ ต่อรายงานทางการเงิน
ควบคู่กับรายงานของผู้สอบบัญชีรับอนุญาตและงบการเงินที่ตรวจสอบแล้วในรายงานฉบับนี้

4.2 ค่าตอบแทนกรรมการและผู้บริหาร

ที่ประชุมคณะกรรมการบริษัทฯ ได้แต่งตั้งคณะกรรมการพิจารณาค่าตอบแทน เมื่อวันที่ 15 พฤศจิกายน
2550 เพื่อทำหน้าที่ดูแล เรื่องการจ่ายค่าตอบแทนของกรรมการและผู้บริหารระดับสูง
โดยการนำเสนอค่าตอบแทนของกรรมการ ข้อแนะนำ และความเห็นของคณะกรรมการบริษัทฯ
เกี่ยวกับค่าตอบแทนกรรมการจะนำเสนอเพื่อขออนุมัติจากที่ประชุมผู้ถือหุ้น ทั้งนี้
รายละเอียดเกี่ยวกับคณะกรรมการพิจารณาค่าตอบแทน เช่น รายชื่อสมาชิก คุณสมบัติ
บทบาทหน้าที่ความรับผิดชอบ และหลักเกณฑ์การกำหนดค่าตอบแทน
ได้เปิดเผยข้อมูลบนเว็บไซต์ของบริษัทฯ และเปิดเผยภายใต้หัวข้อ “โครงสร้างการจัดการ”
ในรายงานฉบับนี้

ในปี 2550 และปี 2549 บริษัทฯ ได้จ่ายค่าตอบแทนกรรมการบริษัทฯ เป็นจำนวนที่กำหนดเป็นรายปี
ซึ่งได้รับอนุมัติ จากที่ประชุมผู้ถือหุ้น ดังรายละเอียดต่อไปนี้

(หน่วย: ล้านบาท)

รายชื่อกรรมการ ตำแหน่ง จำนวนเงิน

2550 2549

1. พลเรือเอก ดร. อำนาจ จันทนมัฎฐะ* ประธานกรรมการบริษัทฯ 1.38 1.25

2. นายคาลิด มอยนูดดิน ฮาชิม กรรมการผู้จัดการ 0.50 0.45

3. นายมูนีร มอยนูดดิน ฮาชิม กรรมการบริหาร 0.50 0.45

4. นายคูชรู คาลี วาเดีย กรรมการบริหาร 0.50 0.45

5. นายไจปาล มันสุขานี** กรรมการ 0.50 0.45

6. พลตำรวจโท เกียรติศักดิ์ ประภาวัต*** กรรมการอิสระ 0.88 0.79

7. นายชีระ ภาณุพงศ์ กรรมการอิสระ 0.50 0.45

8. นายธีระ วิภูชนิน กรรมการอิสระ 0.50 0.45

9. นายสุพัฒน์ ศิวะศรีอำไพ* กรรมการอิสระ 0.69 0.62

10. นางสาวนิชิต้า ชาห์ กรรมการ (ไม่ใช่กรรมการบริหาร) 0.50 0.45

11. นายกิริต ชาห์**** กรรมการ 0.33 -

12. นายปีเต้อร์ เฟ็ดเดอร์เซ่น**** กรรมการอิสระ 0.33 -

รวม 7.11 5.81

* รวมค่าตอบแทนจากการเป็นกรรมการตรวจสอบไว้ด้วย

** ทำหน้าที่บริหารและทำงานเต็มเวลาเหมือนพนักงานในบริษัทย่อยของบริษัทฯ

*** รวมค่าตอบแทนจากการเป็นประธานคณะกรรมการตรวจสอบไว้ด้วย

**** เป็นค่าตอบแทนตามสัดส่วนจากจำนวนเต็มปี เนื่องจากได้ถูกแต่งตั้งตั้งแต่เดือนเมษายน 2550

สำหรับค่าตอบแทนของกรรมการบริหารและผู้บริหารประกอบด้วยเงินเดือน โบนัส และอื่นๆ เช่น
ค่าภาษีเงินได้ ค่าเช่าบ้าน เงินชดเชยค่าเล่าเรียนบุตรในปี 2549 ซึ่งในระหว่างปี 2550 และปี
2549 บริษัทฯ และบริษัทย่อย
ได้จ่ายค่าตอบแทนให้กรรมการบริหารและผู้บริหารดังรายละเอียดต่อไปนี้

(หน่วย: ล้านบาท)

รายชื่อกรรมการบริหารและผู้บริหาร ตำแหน่ง จำนวนเงิน

2550 2549

1. นายคาลิด มอยนูดดิน ฮาชิม กรรมการผู้จัดการ 16.96 10.13

2. นายมูนีร มอยนูดดิน ฮาชิม กรรมการ (การพาณิชย์) 14.36 11.32

3. นายคูชรู คาลี วาเดีย กรรมการ (การเงิน) 13.02 9.89

4. นายไจปาล มันสุขานี กรรมการ (ทำงานเต็มเวลาในบริษัทย่อย 12.48 9.73

ของบริษัทฯ)

5. นายชีลาล โกปินาธาน ผู้อำนวยการ (การพาณิชย์) 7.34 6.35

6. นายโคคา เวนคาตารามานา สุดาการ์ ผู้อำนวยการ (บริหารกองเรือ) 7.01 6.41

7. นายโกดาการาจีททิล มูราลี่ เมนนอน ผู้อำนวยการ (ด้านเทคนิค) 6.55 6.08

8. นายนีลากันตัน วาสุเดวัน ผู้อำนวยการ (การจัดการด้านความเสี่ยง) 6.15 5.57

9. นายสตีเฟน โคลา ผู้อำนวยการ 4.83 4.81

(บริหารความปลอดภัยระหว่างประเทศ)

10. นายกามาล กุมาร ดู ผู้อำนวยการ (เทคโนโลยีสารสนเทศ) 5.36 5.02

11. นางสาวสมปรารถนา เทพนภาเพลิน ผู้ช่วยผู้อำนวยการ (การเงินและบัญชี) 2.94 2.41

12. นายกิรัน กิสซารินาท ไวดี ผู้จัดการอาวุโส (บัญชีและ MIS) 3.94 4.43

13. นายยิ่งยง กังแฮ ผู้จัดการอาวุโส (บัญชีของกลุ่มบริษัทฯ) 2.35 1.61

รวม 103.29 83.76

การเทียบเคียงค่าตอบแทน ประธานกรรมการ กรรมการ ประธานคณะกรรมการตรวจสอบ
กรรมการตรวจสอบและผู้บริหาร ระหว่างบริษัทฯ
กับค่าเฉลี่ยของกลุ่มบริษัททั่วไปและค่าเฉลี่ยของกลุ่มธุรกิจบริการและขนส่ง
มีดังรายละเอียดข้างล่างนี้

(หน่วย : พันบาท ต่อคน ต่อปี)

**บริษัทจดทะเบียน

รายการ *พีเอสแอล บริษัทจดทะเบียนในกลุ่มขนส่ง บริษัทจดทะเบียนทั้งหมด

และโลจิสติกส์

2550 2549 ค่าเฉลี่ย ค่าต่ำสุด ค่าสูงสุด ค่าเฉลี่ย ค่าต่ำสุด ค่าสูงสุด

ประธานกรรมการ 1,190.00 1,080.00 1,192.45 25.00 3,360.00 951.86 15.00
9,792.00

กรรมการบริษัทฯ 469.70 450.00 635.43 37.14 1,807.78 519.17 23.53 6,666.67

ผู้บริหารบริษัทฯ 7,945.38 6,443.07 3,250.33 928.46 8,338.85 3,253.50 15.00
26,062.00

ประธานกรรมการ 375.00 337.50 333.25 30.00 801.00 262.26 28.00 3,500.00

ตรวจสอบ***

กรรมการตรวจสอบ*** 190.00 168.75 288.25 30.00 801.00 179.67 20.00
1,400.00

รวม 10,170.08 8,479.32 5,699.71 1,050.60 15,108.63 5,166.46 101.53
47,420.67

(หน่วย : พันบาท ต่อคน ต่อปี)

**บริษัทจดทะเบียน

รายการ *พีเอสแอล บริษัทจดทะเบียนที่มีขนาดรายได้ บริษัทจดทะเบียนที่มี กำไร/ขาดทุนสุทธิ

ต่อปี ตั้งแต่ 5,000 ล้านบาทถึง ต่อปี ตั้งแต่ 1,000 ล้านบาท ถึง

10,000 ล้านบาท 10,000 ล้านบาท

2550 2549 ค่าเฉลี่ย ค่าต่ำสุด ค่าสูงสุด ค่าเฉลี่ย ค่าต่ำสุด ค่าสูงสุด

ประธานกรรมการ 1,190.00 1,080.00 973.65 40.00 3,665.75 1,920.23 63.33
6,480.00

กรรมการบริษัทฯ 469.70 450.00 N.A. N.A. N.A. N.A. N.A. N.A.

ผู้บริหารบริษัทฯ 7,945.38 6,443.07 4,009.30 909.53 13,978.00 6,211.22 343.33
18,211.67

ประธานกรรมการ 375.00 337.50 256.34 82.00 600.00 535.66 80.00 3,500.00

ตรวจสอบ***

กรรมการตรวจสอบ*** 190.00 168.75 N.A. N.A. N.A. N.A. N.A. N.A.

รวม 10,170.08 8,479.32 5,239.29 1,031.53 18,243.75 8,667.11 486.66
28,191.67

* เป็นค่าตอบแทนที่บริษัทฯ จ่ายในแต่ละปี

** ข้อมูลจากรายงานค่าตอบแทนกรรมการและผู้บริหารของบริษัทจดทะเบียน สำหรับปี 2549
ซึ่งจัดทำโดย ตลาดหลักทรัพย์ แห่งประเทศไทย

*** ค่าตอบแทนเฉพาะในส่วนของประธานกรรมการตรวจสอบและกรรมการตรวจสอบ

N.A. ไม่มีข้อมูล

4.3 ความสัมพันธ์กับผู้ลงทุน

คณะกรรมการบริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั้งรายงานข้อมูล ทางการเงินและข้อมูลทั่วไป
ตลอดจนข้อมูลสำคัญที่อาจมีผลกระทบต่อราคาหลักทรัพย์ของบริษัทฯ โดยได้เผยแพร่ข้อมูล
ข่าวสารต่างๆ ดังกล่าวเพื่อให้ผู้ลงทุนและผู้ที่เกี่ยวข้องรับทราบ
โดยผ่านช่องทางการเผยแพร่ข้อมูลต่างๆ ของตลาดหลักทรัพย์ฯ เว็บไซต์ของบริษัทฯ
จดหมายแจ้งข่าวและจากการติดต่อกับกรรมการผู้จัดการ ซึ่งบริษัทฯ ให้ความสำคัญต่อผู้ลงทุน ดังนั้น
ผู้บริหารระดับสูงจะเป็นผู้รับผิดชอบในส่วนที่เกี่ยวกับการบริการนักลงทุนด้วย บริษัทฯ ได้กำหนดบุคคล
เพื่อให้บริการ ข้อมูลข่าวสาร สำหรับผู้ลงทุนผู้ถือหุ้น นักวิเคราะห์ และประชาชนทั่วไป
ซึ่งมีรายละเอียดดังนี้

คุณคาลิด มอยนูดดิน ฮาชิม กรรมการผู้จัดการ

โทรศัพท์ 66 2696 8801 อีเมล์ kh@preciousshipping.com

คุณคูชรู คาลี วาเดีย กรรมการบริหาร

โทรศัพท์ 66 2696 8836 อีเมล์ kw@preciousshipping.com

คุณธีรดา ตันธรรศกุล เจ้าหน้าที่ฝ่ายประชาสัมพันธ์

โทรศัพท์ 66 2696 8820 อีเมล์ corp@preciousshipping.com

คุณสมปรารถนา เทพนภาเพลิน ผู้ช่วยผู้อำนวยการ (การเงินและบัญชี) และเลขานุการบริษัทฯ

โทรศัพท์ 66 2696 8856 อีเมล์ som@preciousshipping.com

บริษัทฯ ได้เข้าร่วมกิจกรรมนักลงทุนสัมพันธ์ต่างๆ มากมาย
โดยมีกรรมการผู้จัดการได้เข้าร่วมกิจกรรม ซึ่งรายละเอียด
ของกิจกรรมนักลงทุนสัมพันธ์ในช่วงสามปีที่ผ่านมา มีดังนี้

ปี / จำนวนครั้ง พบปะกับ พบปะกับ การนำเสนอ การให้สัมภาษณ์แก่ รวม

นักวิเคราะห์ นักลงทุน (Presentations) หนังสือพิมพ์และทีวี

2550 76 39 14 1 130

2549 37 33 10 3 83

2548 43 23 16 5 87

5. ความรับผิดชอบของคณะกรรมการบริษัทฯ

5.1 โครงสร้างคณะกรรมการบริษัทฯ

จำนวนของกรรมการในคณะกรรมการบริษัทฯ
มีสัดส่วนที่สัมพันธ์และเหมาะสมกับขนาดของกิจการและความซับซ้อนทาง ธุรกิจของบริษัทฯ
ซึ่งในปัจจุบันคณะกรรมการบริษัทฯ มีจำนวน 12 ท่าน ประกอบด้วยกรรมการบริหาร 3 ท่าน
กรรมการ 1 ท่านซึ่งทำหน้าที่บริหาร
และได้ปฏิบัติงานเต็มเวลาเหมือนพนักงานประจำในบริษัทย่อยของบริษัทฯ กรรมการ ที่ไม่ได้เป็น
กรรมการบริหาร 2 ท่านและกรรมการอิสระ 6 ท่าน (เท่ากับกึ่งหนึ่งของกรรมการบริษัทฯ ทั้งคณะ)
และมีคณะกรรมการตรวจสอบซึ่งประกอบด้วยกรรมการอิสระทั้งหมด

คำจำกัดความ

กรรมการบริหาร (Executive Director)

คือ กรรมการที่มีส่วนเกี่ยวข้องกับการบริหารจัดการเต็มเวลาของบริษัทฯ
และได้รับค่าตอบแทนรายเดือนเป็นประจำ จากบริษัทฯ ในรูปของเงินเดือนหรือผลตอบแทนอื่นๆ
ที่เทียบเท่า

กรรมการอิสระ (Independent Director)

คือ กรรมการที่ไม่มีหน้าที่ในการจัดการในบริษัทฯ
หรือบริษัทย่อยและเป็นอิสระจากฝ่ายจัดการรวมทั้งผู้ถือหุ้น
ที่มีอำนาจควบคุมและไม่มีความสัมพันธ์ทางธุรกิจและอื่นๆ กับบริษัทฯ
ซึ่งอาจจะกระทบต่อผลประโยชน์ของบริษัทฯ และ/หรือผู้ถือหุ้นของบริษัทฯ

บริษัทฯ ได้กำหนดคุณสมบัติของกรรมการอิสระเกี่ยวกับการถือครองหุ้นบริษัทฯ ที่สูงกว่ากฎ ระเบียบ
ข้อบังคับทางกฎหมาย ซึ่งคุณสมบัติของกรรมการอิสระของบริษัทฯ ได้แก่

-   ถือหุ้นไม่เกินร้อยละ 2 ของทุนชำระแล้วของบริษัทฯ บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวม หุ้นที่ถือโดยผู้ที่เกี่ยวข้องด้วย

-   เป็นกรรมการที่ไม่มีส่วนร่วมในการบริหารงานบริษัทฯ บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้น รายใหญ่ของบริษัทฯ

-   เป็นกรรมการที่ไม่มีผลประโยชน์หรือส่วนได้ส่วนเสียไม่ว่าทางตรงหรือทางอ้อม
    ทั้งในการบริหารด้านการเงิน และการ บริหารงานของบริษัทฯ บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัทฯ

-   เป็นกรรมการที่ไม่ใช่เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัทฯ

-   เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัทฯ
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

-   สามารถปฏิบัติหน้าที่แสดงความเห็น
    หรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการ บริษัทฯ
    โดยไม่ได้อยู่ภายใต้การควบคุมของกรรมการบริหารหรือผู้ถือหุ้นรายใหญ่ของบริษัทฯ
    รวมทั้งผู้ที่เกี่ยวข้อง หรือญาติสนิทข องบุคคลดังกล่าว

ผู้ที่เกี่ยวข้อง

ผู้ที่เกี่ยวข้อง ความหมาย จะรวมถึงผู้ที่มีความสัมพันธ์หรือเกี่ยวข้องกับบริษัทฯ
ในระดับที่ทำให้กรรมการอิสระไม่สามารถ ทำหน้าที่ ได้อย่างอิสระ หรือคล่องตัว เช่น คู่ค้า ลูกค้า
เจ้าหนี้ ลูกหนี้ หรือผู้ที่มีความเกี่ยวข้องทางธุรกิจอย่างมีนัยสำคัญ เป็นต้น

บทบาท หน้าที่และความรับผิดชอบของกรรมการอิสระ

-   สามารถเข้าถึงสารสนเทศทางการเงินและทางธุรกิจอื่นอย่างเพียงพอที่จะปฏิบัติหน้าที่ของตนได้อย่างมีประสิทธิผล

-   เข้าร่วมประชุมคณะกรรมการและคณะอนุกรรมการเป็นประจำทุกครั้ง
    รวมทั้งตั้งประเด็นคำถามในที่ประชุม เพื่อให้
    มั่นใจว่าผลประโยชน์ของผู้ถือหุ้นและผู้มีส่วนได้เสียอื่นของบริษัทฯ
    ได้รับความคุ้มครองและเพื่อให้มั่นใจว่า บริษัทฯ มีการปฏิบัติตามข้อพึงปฏิบัติที่ดี

-   มีความสามารถและเต็มใจที่จะเรียนรู้ธุรกิจของบริษัทฯ
    พร้อมที่จะแสดงความเห็นอย่างเป็นอิสระ ตลอดจนอุทิศเวลา
    และทุ่มเทความสนใจที่จำเป็นให้กับบริษัทฯ

-   จัดให้มีการประชุมกรรมการอิสระเป็นประจำและผู้บริหารบริษัทฯ
    เพื่อพูดคุยในประเด็นที่เกี่ยวข้องกับผู้บริหาร

-   จัดทำหนังสือยืนยันถึงความเป็นอิสระในวันที่ได้รับการแต่งตั้งให้ดำรงตำแหน่งกรรมการอิสระและทุกๆปี
    ภายหลัง ที่ได้รับการแต่งตั้งในกรณีที่ถูกร้องขอ

-   กำหนดวาระการดำรงตำแหน่งที่ชัดเจนและไม่มีกรรมการอิสระท่านใดที่ดำรงตำแหน่งเกินกว่าวาระที่กำหนดอย่างไรก็ตาม
    เป็นการยากที่จะค้นหาผู้ที่มีความเหมาะสมที่จะเข้ามารับตำแหน่งกรรมการอิสระ
    คือเป็นผู้ที่มีความรู้ความเข้าใจ อย่างดีในธุรกิจของบริษัทฯ
    อีกทั้งในปัจจุบันยังคงไม่มีกฎข้อบังคับใดๆ ที่กำหนดเกี่ยวกับจำนวนครั้งของการดำรง
    ตำแหน่งของกรรมการอิสระบริษัทฯ
    จึงไม่ได้กำหนดจำนวนครั้งของการดำรงตำแหน่งกรรมการอิสระ

คณะกรรมการอื่นๆ

คณะกรรมการบริษัทฯ ได้แต่งตั้งคณะกรรมการตรวจสอบ
ซึ่งถือเป็นส่วนหนึ่งของนโยบายการกำกับดูแลกิจการที่ดี ของบริษัทฯ
โดยรายละเอียดของสมาชิกของคณะกรรมการตรวจสอบ
ตลอดจนหน้าที่และความรับผิดชอบได้กล่าวไว้ ภายใต้หัวข้อ
“โครงสร้างการจัดการและรายงานของคณะกรรมการตรวจสอบ” ในรายงานฉบับนี้

ที่ประชุมคณะกรรมการบริษัทฯ เมื่อวันที่ 15 พฤศจิกายน 2550
ได้แต่งตั้งคณะกรรมการพิจารณาค่าตอบแทน และคณะกรรมการสรรหา
ทั้งนี้รายละเอียดของคณะกรรมการทั้งสองชุด เช่น รายชื่อ จำนวนสมาชิก คุณสมบัติ
บทบาทหน้าที่และความรับผิดชอบ ได้เปิดเผยบนเว็บไซต์ของบริษัทฯ และภายใต้หัวข้อ
“โครงสร้างการจัดการ” ในรายงานฉบับนี้

การรวมหรือแยกตำแหน่ง

ประธานคณะกรรมการบริษัทฯ เป็นกรรมการอิสระตามความหมายของตลาดหลักทรัพย์ฯ
และไม่มีความสัมพันธ์ใดๆ กับฝ่ายบริหาร
อีกทั้งประธานกรรมการไม่เป็นบุคคลเดียวกันกับกรรมการผู้จัดการและไม่มีความสัมพันธ์ใดๆ
กับกรรมการผู้จัดการทั้งนี้
เพื่อเป็นการแบ่งแยกหน้าที่ระหว่างการกำหนดนโยบายและการบริหารนโยบายที่กำหนดไว้

5.2 บทบาท หน้าที่และความรับผิดชอบ

ภาวะผู้นำและวิสัยทัศน์

คณะกรรมการบริษัทฯ เป็นผู้มีส่วนสำคัญในการกำหนดทิศทาง การดำเนินงานของบริษัทฯ
ไปสู่เป้าหมายและวัตถุประสงค์ ที่กำหนดไว้และเป็นผู้ที่มีบทบาทสำคัญในการกำหนดภารกิจ วิสัยทัศน์
คุณค่าขององค์กร แผนกลยุทธ์ การดำเนินธุรกิจ การกำหนดอำนาจหน้าที่
การบริหารที่มีประสิทธิภาพและการจัดการดำเนินงานของบริษัทฯ รวมถึงการกำกับดูแลกิจการ
ขององค์กรเพื่อให้บรรลุวัตถุประสงค์และให้เป็นไปตามนโยบายของบริษัทฯ
และให้สอดคล้องกับกฎหมายต่างๆ โดยคณะกรรมการบริษัทฯ ประกอบด้วยผู้มีความรู้
ความสามารถประสบการณ์ที่เกี่ยวข้อง กับธุรกิจ และมีคุณสมบัติ
ที่จะปฏิบัติงานได้ตามหน้าที่และความรับผิดชอบ
โดยยึดถือมาตรฐานสูงสุดของหลักจรรยาบรรณทางธุรกิจ

คณะกรรมการบริษัทฯ
เป็นผู้พิจารณากำหนดบทบาทหน้าที่และความรับผิดชอบของคณะกรรมการชุดต่างๆ อย่างชัดเจน
ดังรายละเอียดในหัวข้อ “โครงสร้างการจัดการ” ในรายงานประจำปีนี้

นโยบายเกี่ยวกับการกำกับดูแลกิจการ

บริษัทฯ
ตระหนักถึงความสำคัญและความจำเป็นต่อการดำเนินธุรกิจให้มีการเจริญเติบโตและเพิ่มมูลค่าให้แก่ผู้ถือหุ้นใน
ระยะยาว คณะกรรมการบริษัทฯ จึงได้กำหนดนโยบายเกี่ยวกับการกำกับดูแลกิจการขึ้น
โดยคณะกรรมการบริษัทฯ
มีความมุ่งมั่นและเสริมสร้างการกำกับดูแลกิจการโดยรวมถึงการกำหนดนโยบายและทิศทาง
การดำเนินงานของบริษัทฯ
การให้ความสำคัญต่อความเพียงพอของระบบการควบคุมและการตรวจสอบภายใน
การกำกับดูแลฝ่ายบริหารให้ดำเนินการ ตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมายด้วยความ
โปร่งใสและจริยธรรมทางธุรกิจที่ดีและได้จัดทำคู่มือนโยบายการกำกับดูแลกิจการขึ้นอย่างเป็นลายลักษณ์อักษรและประกาศให้พนักงานในทุกระดับชั้นได้รับทราบ
ทั้งนี้เพื่อให้ผู้ที่เกี่ยวข้องทุกฝ่ายของบริษัทฯ ได้มีความตระหนักและให้ความสำคัญ
ด้านการกำกับดูแลกิจการที่ดี รวมทั้งได้เปิดเผยนโยบายดังกล่าวไว้ในเว็บไซต์ของบริษัทฯ

คู่มือนโยบายการกำกับดูแลกิจการของบริษัทฯ ครอบคลุมหลักสำคัญ 5 ส่วนดังต่อไปนี้

1. สิทธิและความเท่าเทียมกันของผู้ถือหุ้นและผู้มีส่วนได้เสีย

2. โครงสร้าง บทบาท หน้าที่ ความรับผิดชอบและความเป็นอิสระของคณะกรรมการบริษัทฯ

3. การเปิดเผยข้อมูลและความโปร่งใส

4. การควบคุมและการบริหารความเสี่ยง

5. จริยธรรมธุรกิจ

คณะกรรมการบริษัทฯ ยังกำหนดให้มีการทบทวนนโยบายการกำกับดูแลกิจการ
รวมทั้งการประเมินผลการปฏิบัติตามคู่มือ นโยบายดังกล่าวเป็นประจำทุกปี โดยเริ่มถือปฏิบัติตั้งแต่ปี
2550 เป็นต้นมา ทั้งนี้เพื่อให้คู่มือนโยบายการกำกับดูแลกิจการของ
บริษัทฯ ได้มีการปรับปรุงให้มีความทันสมัยและเหมาะสมกับสถานการณ์ปัจจุบัน

จริยธรรมธุรกิจ

บริษัทฯ ได้ออกประกาศข้อพึงปฏิบัติเกี่ยวกับจรรยาบรรณของกรรมการ ผู้บริหารและพนักงาน
เพื่อยึดถือเป็นแนวทาง ในการปฏิบัติหน้าที่ให้ประสบผลสำเร็จตามภารกิจของบริษัทฯ
ด้วยความโปร่งใส ซื่อสัตย์ สุจริตและเที่ยงธรรมและบริษัทฯ
ได้เปิดเผยรายละเอียดนี้ไว้ในเว็บไซต์ของบริษัทฯ

ความขัดแย้งทางผลประโยชน์

เพื่อเป็นการป้องกันรายการที่อาจมีความขัดแย้งทางผลประโยชน์ คณะกรรมการบริษัทฯ
และคณะกรรมการตรวจสอบ จึงได้ดูแลอย่างรอบคอบ
เมื่อเกิดรายการที่อาจมีความขัดแย้งทางผลประโยชน์ โดยกำหนดนโยบายและขั้นตอน
การอนุมัติรายการที่อาจจะก่อให้เกิดความขัดแย้งทางผลประโยชน์ไว้อย่างเป็นลายลักษณ์อักษร ดังนี้

รายการที่อาจมีความขัดแย้งทางผลประโยชน์

คณะกรรมการทราบเป็นอย่างดีถึงรายการที่อาจนำมาซึ่งความขัดแย้งทางผลประโยชน์และรายการที่เกี่ยวโยงกันและได้พิจารณาความเหมาะสมอย่างรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์แห่งประเทศไทย อีกทั้ง
การปฏิบัติตามนโยบาย/แนวทางของบริษัทฯ
โดยราคาและเงื่อนไขเสมือนทำรายการกับบุคคลภายนอก (Arms-Length Basis)
เป็นไปโดยปกติมาตรฐานทางการค้าทั่วไปและได้เปิดเผยรายละเอียด มูลค่ารายการ คู่สัญญา
เหตุผล/ความจำเป็น ไว้ในรายงานฉบับนี้อย่างครบถ้วนแล้ว
อีกทั้งคณะกรรมการตรวจสอบและฝ่ายตรวจสอบภายในมีการวางแผนงานตรวจสอบ เรื่องการทำ
รายการที่อาจมีความขัดแย้งทางผลประโยชน์
โดยจัดให้มีการบรรจุเรื่องดังกล่าวไว้ในแผนการตรวจสอบภายในเป็นประจำ ทุกปี สำหรับปี 2550
ผู้ตรวจสอบภายใน ได้ตรวจสอบรายการดังกล่าว และได้รายงานต่อคณะกรรมการตรวจสอบ
เมื่อการประชุมคณะกรรมการตรวจสอบ ครั้งที่ 1/2551 ในเดือนกุมภาพันธ์ 2551 พบว่าบริษัทฯ
มีนโยบายการอนุมัติรายการ เพื่อป้องกันการทำรายการที่อาจ มีความขัดแย้งทางผลประโยชน์
โดยรายการที่บริษัทฯ มีอยู่ในปัจจุบันเป็นรายการ ที่มีความ จำเป็นต่อการดำเนินธุรกิจของ บริษัทฯ
และเป็นไปตามมาตรฐานทางการค้าการแข่งขันโดยทั่วไป โดยยึดถือราคาตลาด
เป็นสำคัญและเพื่อประโยชน์สูงสุด ของบริษัทฯ
รวมทั้งได้มีการเปิดเผยข้อมูลดังกล่าวในรายงานประจำปีอย่างเพียงพอแล้ว

นอกจากนี้
ฝ่ายตรวจสอบภายในยังได้ตรวจสอบการปฏิบัติตามประกาศคณะกรรมการตลาดหลักทรัพย์แห่งประเทศไทย
เรื่อง “การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน (ฉบับที่
2) พ.ศ. 2547” และรายงาน ผลการตรวจสอบต่อคณะกรรมการบริษัทฯ แล้ว
ซึ่งคณะกรรมการบริษัทฯ เห็นว่ารายการเกี่ยวโยงกันของบริษัทฯ
เป็นรายการที่เหมาะสมและเพื่อประโยชน์สูงสุดของบริษัทฯ

ระบบการควบคุมและการตรวจสอบภายใน

บริษัทฯ
ได้ตระหนักถึงความสำคัญต่อระบบควบคุมภายในระดับปฏิบัติงานเพื่อให้การดำเนินงานเป็นไปอย่างมีประสิทธิภาพ
จึงได้กำหนดอำนาจ หน้าที่ ในการดำเนินงานของผู้ปฏิบัติงาน ผู้บริหาร
ไว้เป็นลายลักษณ์อักษรอย่างชัดเจน มีการควบคุมดูแลการใช้ทรัพย์สินของบริษัทฯ
เพื่อให้เกิดประโยชน์สูงสุดต่อบริษัทฯ และมีการแบ่งแยกหน้าที่ผู้ปฏิบัติงาน
ผู้ติดตามควบคุมและประเมินผลออกจากกัน
เพื่อรักษาไว้ซึ่งการถ่วงดุลและตรวจสอบระหว่างกันอย่างเหมาะสม นอกจากนี้
ยังมีระบบการควบคุมภายในที่เกี่ยวข้องกับทางการเงินและบัญชี โดยบริษัทฯ
ได้จัดให้มีระบบรายงานที่ชัดเจนและเพียงพอเ สนอผู้บริหารสายงานที่รับผิดชอบ

บริษัทฯ
มีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมการทางการเงินที่สำคัญ
ของบริษัทฯ ได้ดำเนินการอย่างมีประสิทธิภาพภายใต้แนวทางที่กำหนดและกฎหมายที่เกี่ยวข้อง
เพื่อให้มั่นใจว่าบริษัทฯ มีการปฏิบัติตามกฎหมายและกฎระเบียบที่เกี่ยวข้องกับธุรกิจของบริษัทฯ
โดยฝ่ายตรวจสอบภายในมีการตรวจสอบ การปฏิบัติงานแต่ละแผนก
และรายงานผลตรงต่อคณะกรรมการตรวจสอบเพื่อให้หน่วยงานตรวจสอบภายในมีความเป็นอิสระ
จากผู้บริหาร

สำหรับการควบคุมภายในที่เกี่ยวข้องกับทางการเงินและบัญชี บริษัทฯ
ได้จัดให้มีระบบรายงานที่ชัดเจนและเพียงพอ เสนอผู้บริหารสายงานที่รับผิดชอบ
ทั้งนี้เพื่อให้บรรลุวัตถุประสงค์ดังต่อไปนี้

  1. เพื่อความมีประสิทธิภาพและประสิทธิผลของการปฏิบัติงาน
  รวมทั้งการใช้ทรัพยากรที่มีอยู่อย่างจำกัด เพื่อก่อให้เกิด ประโยชน์ สูงสุดต่อบริษัทฯ

  2. เพื่อความถูกต้อง เชื่อถือได้และทันเวลาของรายงานทางการเงิน

  3. เพื่อให้การปฏิบัติงานของบริษัทฯ เป็นไปตามกฎระเบียบ ข้อบังคับ รวมทั้งกฎหมายต่างๆ
  ที่เกี่ยวข้อง

คณะกรรมการบริษัทฯ
ได้ตระหนักและให้ความสำคัญต่อการบริหารความเสี่ยงและมีหน้าที่รับผิดชอบโดยตรงในการบริหาร
ความเสี่ยงขององค์กร โดยมีวัตถุประสงค์เพื่อสนับสนุนการปฏิบัติงานของฝ่ายจัดการของบริษัทฯ
ให้ดำเนินไปอย่างรัดกุม มีประสิทธิภาพ ประสิทธิผลและบรรลุวัตถุประสงค์ ทางคณะกรรมการบริษัทฯ
ได้กำหนดและเปิดเผยนโยบายบริหาร ความเสี่ยงและการควบคุมภายใน บนเว็บไซต์ของบริษัทฯ
และในหัวข้อ “การควบคุมภายใน” ในรายงานฉบับนี้

5.3 การประชุมคณะกรรมการบริษัทฯ

คณะกรรมการบริษัทฯ มีการประชุมโดยปกติเป็นประจำทุกไตรมาส
(ยกเว้นในไตรมาสแรกที่อาจจะมีการประชุม คณะกรรมการ 2 ครั้ง)
และมีการประชุมพิเศษเพิ่มตามความจำเป็น โดยมีการกำหนดวาระการประชุมอย่างชัดเจนล่วงหน้า
และมีวาระพิจารณาติดตามผลการดำเนินงานเป็นประจำ โดยเลขานุการบริษัทฯ
ได้จัดส่งหนังสือเชิญประชุมพร้อมระเบียบ
วาระการประชุมและเอกสารประกอบการพิจารณาในแต่ละวาระก่อนการประชุมล่วงหน้าอย่างน้อย 7
วัน เพื่อให้คณะกรรมการ บริษัทฯ ได้มีเวลาศึกษาข้อมูลอย่างเพียงพอก่อนเข้าร่วมประชุม

โดยปกติการประชุมคณะกรรมการบริษัทฯ จะมีขึ้นภายหลังจากการประชุมคณะกรรมการตรวจสอบ 7
ถึง 10 วัน
ทั้งนี้เพื่อให้รายงานการประชุมของคณะกรรมการตรวจสอบได้ถูกเสนอเข้าไปในการประชุมคณะกรรมการบริษัทฯ
เพื่อให้คณะกรรมการบริษัทฯ พิจารณาและรับทราบ

ในการประชุมคณะกรรมการบริษัทฯทุกครั้ง
ได้มีการจดบันทึกการประชุมและจัดทำอย่างเป็นลายลักษณ์อักษร มีการตรวจสอบ
และรับรองรายงานการประชุมดังกล่าวจากคณะกรรมการบริษัทฯ โดยเลขานุการบริษัทฯ
เป็นผู้จัดเก็บรายงาน การประชุม พร้อมให้คณะกรรมการบริษัทฯ และผู้ที่เกี่ยวข้องตรวจสอบได้

ปกติการประชุมแต่ละครั้งจะใช้เวลาประมาณ 2-3 ชั่วโมง โดยในปี 2550
ที่ผ่านมาคณะกรรมการบริษัทฯ มีการประชุม ตามวาระปกติจำนวน 5 ครั้ง (ปี 2549: 5 ครั้ง)
และมีการประชุมตามวาระพิเศษจำนวน 4 ครั้ง (ปี 2549: ไม่มี)
โดยการเข้าร่วมประชุมของกรรมการบริษัทฯ แต่ละท่านสรุปได้ดังนี้

การเข้าร่วมประชุม / การประชุมทั้งหมด (ครั้ง)

ชื่อกรรมการ ปี 2550 ปี 2550 ปี 2549

การประชุม การประชุม การประชุม

วาระปกติ วาระพิเศษ วาระปกติ

1. พลเรือเอก ดร.อำนาจ จันทนมัฎฐะ 5/5 4/4 5/5

2. นายคาลิด มอยนูดดิน ฮาชิม 5/5 4/4 5/5

3. นายมูนีร มอยนูดดิน ฮาชิม 5/5 4/4 5/5

4. นายคูชรู คาลี วาเดีย 5/5 4/4 5/5

5. นายไจปาล มันสุขานี 5/5 4/4 5/5

6. พลตำรวจโท เกียรติศักดิ์ ประภาวัต 5/5 4/4 5/5

7. นายชีระ ภาณุพงศ์ 5/5 4/4 5/5

8. นายธีระ วิภูชนิน 5/5 4/4 5/5

9. นายสุพัฒน์ ศิวะศรีอำไพ 5/5 3/4 5/5

10. นางสาวนิชิต้า ชาห์ 4/5 4/4 3/5

11. นายกิริต ชาห์* 3/3 3/3 -

12. นายปีเต้อร์ เฟ็ดเดอร์เซ่น* 3/3 3/3 -

* นายกิริต ชาห์และนายปีเต้อร์ เฟ็ดเดอร์เซ่น
ได้รับการแต่งตั้งเป็นกรรมการในคณะกรรมการบริษัทฯ ในระหว่างปี
และเข้าร่วมประชุมคณะกรรมการบริษัทฯ ทุกครั้งนับตั้งแต่ได้รับการแต่งตั้ง

5.4 การประเมินคณะกรรมการบริษัทฯ

การประชุมคณะกรรมการบริษัทฯ เมื่อวันที่ 15 พฤศจิกายน 2550 ได้มีการพิจารณาเรื่อง
“การประเมินการปฏิบัติงาน ของคณะกรรมการบริษัทฯ” (Board Self Assessment)
ซึ่งมีหัวข้อสำหรับการประเมินเป็นไปตามแนวทางของตลาดหลักทรัพย์ฯ ได้แก่

-   ความพร้อมของกรรมการ

-   การกำหนดกลยุทธ์และการวางแผนธุรกิจ

-   การจัดการความเสี่ยงและการควบคุมภายใน

-   การดูแลไม่ให้เกิดความขัดแย้งทางผลประโยชน์

-   การควบคุมดูแลรายงานทางการเงินและการดำเนินงาน

-   การประชุมคณะกรรมการบริษัทฯ

-   การสรรหา

-   การพิจารณาค่าตอบแทน

-   การประเมินผลการปฏิบัติงานของกรรมการผู้จัดการ

ผลการประเมินการปฏิบัติงานของคณะกรรมการบริษัทฯ
โดยรวมอยู่ในเกณฑ์ที่ดีเลิศและคณะกรรมการบริษัทฯ จะนำผลการประเมิน
ที่ได้ไปปรับปรุงการปฏิบัติหน้าที่ของคณะกรรมการบริษัทฯ
โดยจะมีการประเมินตนเองของคณะกรรมการบริษัทฯ ทุก ๆ ปี

5.5 ค่าตอบแทนกรรมการและผู้บริหาร

ค่าตอบแทนผู้บริหารถูกกำหนดขึ้นตามหลักการและนโยบายที่คณะกรรมการบริษัทฯ
กำหนดและค่าตอบแทนของกรรมการ บริหารและ
กรรมการที่บริหารงานเต็มเวลาในบริษัทย่อยจะถูกพิจารณาอนุมัติโดยคณะกรรมการบริษัทฯ
โดยพิจารณาจากค่า ตอบแทนสำหรับตำแหน่งที่เทียบเท่าในอุตสาหกรรม
ฐานะทางการเงินและผลประกอบการของบริษัทฯ รวมทั้งผลการปฏิบัติ งานของแต่ละคนที่ผ่านมา

ในปี 2550 คณะกรรมการบริษัทฯ
ได้พิจารณาแต่งตั้งและมอบหมายให้คณะกรรมการพิจารณาค่าตอบแทน กำหนดหลักเกณฑ์
และวิธีการพิจารณาค่าตอบแทนสำหรับกรรมการบริษัทฯ
และผู้บริหารเพื่อให้สอดคล้องกับมาตรฐานสากล และสามารถ
เทียบเคียงกับค่าเฉลี่ยของบริษัทจดทะเบียนโดยทั่วไปและค่าเฉลี่ยของกลุ่มบริษัทในอุตสาหกรรมขนส่งได้

รูปแบบค่าตอบแทนของกรรมการบริหารและผู้บริหารประกอบด้วยเงินเดือน โบนัสและอื่นๆ เช่น
ค่าภาษีเงินได้ ค่าเช่าบ้าน ค่าเล่าเรียนบุตร ในปี 2549 ซึ่งต่อมาได้ถูกยกเลิกในปี 2550
และค่าตอบแทนกรรมการกำหนดเป็นเบี้ยประชุมรายปี ซึ่งได้รับ การอนุมัติจากที่ประชุมผู้ถือหุ้น
โดยการจ่ายค่าตอบแทนต่างๆ ของกรรมการและผู้บริหารของบริษัทฯ ได้เปิดเผยไว้ในหัวข้อ
“การเปิดเผยข้อมูลและความโปร่งใส”

5.6 การพัฒนากรรมการและผู้บริหาร

คณะกรรมการบริษัทฯ ให้ความสำคัญต่อการเพิ่มคุณค่าของกรรมการ โดยจัดให้มีการเข้าร่วมกิจกรรม
หลักสูตร และเข้าร่วม สัมมนาต่างๆ
เพื่อเป็นการเพิ่มพูนองค์ความรู้และทันต่อการเปลี่ยนแปลงของสภาพแวดล้อมทางธุรกิจอย่างต่อเนื่อง
โดยกรรมการ บริษัทฯ ทุกท่านได้มีการเข้าร่วมสัมมนาหลักสูตรที่สำคัญและเป็นประโยชน์ต่อองค์กร
เช่น หลักสูตร Director Certification Program (DCP), Director Accreditation
Program (DAP) ซึ่งจัดโดยสมาคมส่งเสริมสถาบันกรรมการบริษัทไทย (IOD)

การปฐมนิเทศกรรมการใหม่

ในระหว่างปี 2550 นายกิริต ชาห์ และนายปีเต้อร์ เฟ็ดเดอร์เซ่น
ได้รับการแต่งตั้งเข้ามาเป็นกรรมการใน คณะกรรมการบริษัทฯ เมื่อวันที่ 24 เมษายน 2550
โดยการอนุมัติจากผู้ถือหุ้น เลขานุการบริษัทฯ ได้รายงานและจัดเตรียมเอกสารสำหรับกรรมการใหม่
เช่น คู่มือกรรมการ เอกสารการจดทะเบียนบริษัทฯ คู่มือนโยบายการกำกับดูแลกิจการ
คู่มือจริยธรรมธุรกิจและแนวทางปฏิบัติ กฎหมาย ระเบียบ
แนวทางปฏิบัติที่เกี่ยวข้องในการซื้อขายหุ้นของบริษัทฯ เป็นต้น

(5) การดูแลเรื่องการใช้ข้อมูลภายใน

บริษัท พรีเชียส ชิพปิ้ง จำกัด (มหาชน)
มีนโยบายเพื่อให้มั่นใจว่ามีการเปิดเผยข้อมูลอย่างถูกต้องและเพียงพอ ทั้งรายงานทาง
การเงินและข้อมูลอื่นๆ
ที่สำคัญหรือข้อมูลที่เกี่ยวข้องกับธุรกิจด้วยความโปร่งใสและทันเวลาให้กับผู้ถือหุ้น นักลงทุน
และบุคคลทั่วไปทั้งนี้คณะกรรมการบริษัทฯ
ได้ปฏิบัติตามกฎหมายข้อบังคับและระเบียบที่เกี่ยวข้องเกี่ยวกับการเปิดเผยข้อมูล และความโปร่งใส
ซึ่งการดูแลการใช้ข้อมูลภายในของบริษัทฯ ถือว่าเป็นความรับผิดชอบของกรรมการ
ผู้บริหารและพนักงาน ระดับอาวุโส
ที่จะต้องดูแลและป้องกันการรั่วไหลของข้อมูลที่เป็นความลับและข้อมูลที่เป็นประโยชน์ของบริษัทฯอย่าง
เคร่งครัด
รวมถึงข้อมูลที่ยังไม่เปิดเผยต่อสาธารณะหรือข้อมูลที่มีผลกระทบต่อการดำเนินธุรกิจหรือราคาหุ้น
รวมถึงการใช้ ข้อมูลของบริษัทฯ
ที่ได้มาจากการเป็นกรรมการผู้บริหารหรือพนักงานในการหาประโยชน์ส่วนตนหรือในเรื่องการทำธุรกิจ
ที่แข่งขันกับบริษัทฯ หรือธุรกิจที่เกี่ยวเนื่อง ซึ่งบริษัทฯ
ได้กำหนดเป็นนโยบายและแนวทางปฏิบัติไว้ในคู่มือจริยธรรมธุรกิจ และแนวทางปฏิบัติที่ดีของบริษัทฯ
ซึ่งได้เผยแพร่บนเว็บไซต์ของบริษัทฯ ภายใต้หัวข้อการกำกับดูแลกิจการ

ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 กำหนดให้ กรรมการ
ผู้บริหาร คู่สมรส และบุตรที่ยังไม่บรรลุนิติภาวะ
รายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์
และตลาดหลักทรัพย์ ซึ่งกรรมการและผู้บริหารของบริษัทฯ ได้ปฏิบัติตามทั้งหมด นอกจากนี้บริษัทฯ
ได้กำหนดให้ กรรมการบริหารซึ่งเป็นพนักงานประจำของบริษัทฯ และบริษัทย่อย
ไม่สามารถซื้อขาย/โอนหุ้นของบริษัทฯ ในช่วง 3 สัปดาห์
ก่อนการเปิดเผยงบการเงินสำหรับปีที่ตรวจสอบแล้วต่อสาธารณชน และ 2
วันหลังเปิดเผยงบดังกล่าวแล้ว (และ 2 สัปดาห์
ก่อนการเปิดเผยงบการเงินรายไตรมาสที่สอบทานแล้วต่อสาธารณชน) และอย่างน้อย 3 วัน
ก่อนการเปิดเผยรายการสำคัญ ต่อสาธารณะ
และฝ่ายบริหารได้ถูกขอให้ความร่วมมือปฏิบัตินโยบายนี้อย่างเคร่งครัด โดยระหว่างปีที่ผ่านมา
ฝ่ายบริหาร ได้ปฏิบัติ ตามนโยบาย ดังกล่าว

(6) บุคลากร

บริษัทฯ มีพนักงานประจำสำนักงานและลูกเรือ ซึ่งมีรายละเอียดดังนี้ :

  ------------------------------------------ -------------- --------------
  รายละเอียด                                  2550           2549

  จำนวนพนักงาน ประจำสำนักงานและลูกเรือ* ณ วันสิ้นปี  1,281          1,523

  ค่าใช้จ่ายเกี่ยวกับพนักงานสำหรับปี (พันบาท)          1,369,468      1,447,047
  ------------------------------------------ -------------- --------------

หมายเหตุ : * รวมลูกเรือทั้งหมดของบริษัทฯ ซึ่งอยู่ภายใต้สัญญาจ้างงานที่มีระยะเวลาการจ้าง
ตั้งแต่ 6 เดือน ถึง 9 เดือน

ผลประโยชน์พนักงาน : บริษัทฯ บริษัทย่อย
และพนักงานได้ร่วมกันจัดตั้งกองทุนสำรองเลี้ยงชีพขึ้นตามพระราชบัญญัติกองทุนสำรองเลี้ยงชีพ พ.ศ.
2530 บริษัทฯ บริษัทย่อย และพนักงานจะจ่ายสมทบเข้ากองทุนเป็นรายเดือนในอัตราร้อยละ 5
ของเงินเดือน กองทุนสำรองเลี้ยงชีพนี้บริหารโดย ธนาคารกรุงเทพ จำกัด (มหาชน)
และจะจ่ายให้แก่พนักงานเมื่อพนักงานออกจากงานตามระเบียบว่าด้วยกองทุนของบริษัทฯและบริษัทย่อย
ในระหว่างปี 2550 บริษัทฯและบริษัทย่อยได้จ่ายเงินสมทบกองทุนเป็นจำนวนเงิน 2.1 ล้านบาท

บริษัทฯ มีนโยบายในการพัฒนาพนักงานดังนี้

1.  ให้พนักงานเข้าร่วมการอบรม สัมมนา การประชุมเพื่อเพิ่มพูนความรู้ความสามารถ

2.  ให้ทุนการศึกษาแก่นักเรียนดีเด่นของศูนย์ฝึกพาณิชย์นาวีและให้โอกาสนักเรียนเข้าร่วมฝึกงานกับบริษัทฯรวมทั้งการรับเข้าเป็นพนักงานของบริษัทฯเมื่อจบการศึกษา

3.  ให้ทุนสำหรับลูกเรือในการศึกษาเพิ่มเติมทางด้านการจัดการเดินเรือ

4.  สนับสนุนให้พนักงานเข้าเป็นสมาชิกสมาคมวิชาชีพต่างๆ

โปรดดูรายละเอียดเพิ่มเติมเกี่ยวกับพนักงานและลูกเรือได้ในหัวข้อ
“รายงานการปฎิบัติตามหลักการกำกับดูแลกิจการที่ดี ข้อที่ 3 สิทธิของผู้มีส่วนได้เสีย”

(7) รายงานด้านความรับผิดชอบต่อสังคม

บริษัท พรีเชียส ชิพปิ้ง จำกัด (มหาชน)
มีความมุ่งมั่นดำเนินธุรกิจภายใต้หลักการกำกับดูแลกิจการที่ดี บริษัทฯ มีเจตนารมณ์
ที่จะดำเนินธุรกิจอย่างมีคุณธรรมควบคู่ไปกับการมีส่วนร่วมรับผิดชอบต่อสังคมและสิ่งแวดล้อม บริษัทฯ
ตระหนักดีว่าการที่ บริษัทฯ มีเรือเดินทะเล 44 ลำ
เดินเรืออยู่ทั่วโลกและเรือได้ถือธงสัญชาติไทยนั้น ซึ่งเป็นเสมือนตัวแทนของประเทศ จึงเป็น
หน้าที่ของบริษัทฯ ที่จะต้องปฏิบัติตามข้อบังคับต่างๆ อย่างเคร่งครัด
โดยกิจกรรมด้านความรับผิดชอบต่อสังคมของบริษัทฯ สามารถแบ่งออกเป็น 3 ประเภทดังนี้

ก. ความปลอดภัยและอาชีวอนามัยของลูกเรือที่ทำงานบนเรือทั้งหมด

ข. การปกป้องและพิทักษ์สิ่งแวดล้อม โดยเฉพาะเรื่องของอากาศ และ/หรือมลพิษทางน้ำและ

ค. การมุ่งมั่นและเอาใจใส่ต่อชุมชนและสังคม

กิจกรรมด้านความรับผิดชอบต่อสังคมเหล่านี้ ได้ดำเนินการตามรายละเอียดดังนี้

ก. ความปลอดภัยและอาชีวอนามัย

บริษัทฯ ได้มีการว่าจ้างพนักงานและลูกเรือมากกว่า 1,000 คน (เป็นคนสัญชาติไทยประมาณ 800
คน) สำหรับพนักงาน ประจำเรือและลูกเรือบนเรือทั้ง 44 ลำ
เพื่อให้มั่นใจว่ามีความปลอดภัยและอาชีวอนามัยที่ดี โดยเฉพาะอย่างยิ่งสำหรับลูกเรือ
ที่ทำงานบนเรือ บริษัทฯ มีหลักการปฏิบัติดังนี้

บริษัทฯ ได้จัดทำคู่มือเพื่อความปลอดภัยขึ้น ซึ่งได้จัดเก็บไว้ที่เรือทุกลำ
ทั้งนี้เพื่อให้การดำเนินกิจกรรมบนเรือทั้งหมด ถูกควบคุมและปฏิบัติให้บรรลุผลสำเร็จ
โดยคำนึงถึงการรักษาความปลอดภัยและการป้องกันเกี่ยวกับ

1. สุขอนามัยและความปลอดภัยของลูกเรือและบุคคลอื่น

2. ทรัพย์สินของบริษัทฯ และของคนอื่นๆ

3. สิ่งแวดล้อม

โดยทันทีที่ลูกเรือขึ้นประจำการบนเรือ
คนประจำเรือทุกนายจะต้องรายงานตัวต่อนายเรือและอยู่ภายใต้การสั่งการของนายเรือ
พร้อมทั้งส่งมอบเอกสารต่างๆ เช่น หนังสือเดินทาง หนังสือคนประจำเรือ ใบสำคัญการฉีดวัคซีน
สัญญาว่าจ้างที่มีผลบังคับใช้ แก่นายเรือ และจัดเก็บบัญชีรายการต่างๆ ในที่ที่เหมาะสม
รวมทั้งเรียนรู้ และทำความคุ้นเคยกับเรือ ซึ่งเป็นส่วนหนึ่งของ
รายการตรวจสอบความคุ้นเคยกับเรือ ทั้งนี้ห้องพักทั้งหมดของลูกเรือจะมีหมายเลขเรือช่วยชีวิต
(Life Boat) ตามบัญชี รวมพล หรือจุดรวมพลในเหตุการณ์ฉุกเฉิน

ลูกเรือทุกนายต้องศึกษาอย่างละเอียดเกี่ยวกับกรณีเมื่อเกิดเหตุฉุกเฉิน
รายการ/หมายเลขเรือช่วยชีวิต และแผนการรักษา ความปลอดภัย
ซึ่งติดประกาศไว้ในตำแหน่งที่สำคัญบนเรือ
ลูกเรือทุกนายจะได้รับการสอนและฝึกอบรมเกี่ยวกับการรักษา ความปลอดภัย
และให้ทราบถึงหน้าที่ของตนที่ได้รับมอบหมายเมื่อเกิดเหตุฉุกเฉิน
ส่วนกัปตันเรือหรือผู้แทนจะรับผิดชอบ ในสถานการณ์ฉุกเฉินและประสานการปฏิบัติการฉุกเฉินทั้งหมด
นอกจากนั้น กัปตันเรือยังจะต้องกระทำการใดๆ ก็ตาม
ซึ่งเป็นสิ่งจำเป็นเพื่อความปลอดภัยของคนประจำเรือ เรือและสินค้า

สำหรับข้อกำหนดในนโยบายเกี่ยวกับสุขอนามัยและความปลอดภัยนั้น เป็นนโยบายของบริษัทฯ
ที่จะสนับสนุนกิจกรรมเพื่อ ส่งเสริมสุขอนามัยและความปลอดภัยของลูกเรือ บริษัทฯ
ให้ความสำคัญต่องานด้านสุขภาพและความปลอดภัยเท่าเทียมกับ
งานเชิงพาณิชย์และงานด้านการปฏิบัติงาน และเห็นว่าเป็นความรับผิดชอบของผู้บริหาร กล่าวคือ
ความรับผิดชอบเกี่ยวกับ สุขภาพและความปลอดภัยของลูกเรือ มีความชัดเจนและกำหนดเป็นสัดส่วน
โดยมีจุดมุ่งหมายว่าอุบัติเหตุนั้นสามารถ ป้องกันได้โดยการจัดการความเสี่ยง

วัตถุประสงค์ของนโยบายเกี่ยวกับสุขอนามัยและความปลอดภัย ได้แก่

1. เพื่อบ่งบอกลักษณะสิ่งต่างๆ ที่อาจจะเป็นอันตรายได้และจัดให้มีแบบแผนสิ่งอำนวยความสะดวก
และการวางแผนเพื่อมิให้มีอุบัติเหตุเกิดขึ้น

2. เพื่อสร้างวิธีการปฏิบัติและมาตรฐานเพื่อก่อให้เกิดความปลอดภัยในสุขภาพ
และสภาพแวดล้อมในการทำงาน สำหรับลูกเรือทุกคน

3. ฝึกอบรมและให้คำแนะนำแก่คนประจำเรือ
เพื่อสามารถปฏิบัติงานตามหน้าที่ที่รับผิดชอบและเกี่ยวกับ ความปลอดภัยอย่างมีประสิทธิภาพ

4. จัดหาและรักษาให้มีช่องทางการติดต่อสื่อสารอย่างมีประสิทธิภาพ

5. ให้ความรู้เกี่ยวกับสุขอนามัยและความปลอดภัยในทุกระดับ
ตลอดจนสนับสนุนให้ลูกเรือได้มีส่วนร่วมในการ ส่งเสริมด้านความปลอดภัย

6. ปฏิบัติตามระบบการตรวจสอบเพื่อวัดผลประสิทธิภาพของการจัดการเพื่อสุขภาพและความปลอดภัย

7. ปฏิบัติตามกฎหมายที่เกี่ยวข้องและแนวทาง / แบบแผนการปฏิบัติที่ดีของอุตสาหกรรมการเดินเรือ

8. ให้ข้อมูลที่เพียงพอกับคู่สัญญา เพื่อให้เข้าใจในนโยบายของบริษัทฯ
รวมทั้งมาตรฐานเพื่อความปลอดภัย

ลูกเรือทุกคนมีหน้าที่ที่จะต้องรับผิดชอบและระมัดระวังเพื่อป้องกันตนเอง
ผู้ร่วมงานและบุคคลอื่นจากการบาดเจ็บ หรือป้องกันการเจ็บป่วย
ซึ่งอาจเกิดขึ้นจากการกระทำของลูกเรือเอง โดยข้อกำหนดนโยบาย
วิธีปฏิบัติร่วมกันและการฝึกปฏิบัติ จะได้รับการทบทวนอย่างสม่ำเสมอและเมื่อมีปัจจัยใหม่ๆ
ที่เป็นผลต่อสุขภาพและความปลอดภัย ทั้งนี้ เพื่อให้แน่ใจได้ว่า
นโยบายเพื่อสุขภาพและความปลอดภัยของบริษัทฯ ได้มีการปรับปรุงอย่างต่อเนื่องตลอดเวลา

นอกจากนี้ บริษัทฯ
ยังได้กำหนดนโยบายเกี่ยวกับยาเสพติดและการดื่มเครื่องดื่มที่มีแอลกอฮอล์ให้เป็นไปตามข้อเสนอแนะของ
OCIMF ในเรื่อง “คำแนะนำสำหรับการควบคุมยาเสพติดและเครื่องดื่มที่มีแอลกอฮอล์บนเรือ”
ซึ่งรายละเอียดจะระบุอยู่ใน คู่มือระบบการจัดการเพื่อความปลอดภัยบนเรือทุกลำ
รวมทั้งประกาศให้พนักงานทุกคนรับทราบ

มีอีกหลายประการเกี่ยวกับนโยบายดังกล่าว
เนื่องจากยาเสพติดและเครื่องดื่มที่มีแอลกอฮอล์นั้นทำให้เกิดความรู้สึกเฉื่อยชา ในขณะปฏิบัติงาน
ซึ่งอาจจะทำให้ตนเองและเพื่อนคนงานประจำเรือตกอยู่ในความเสี่ยงโดยไม่จำเป็น
ในกรณีที่มีการตรวจพบ สิ่งผิดปกติเกิดขึ้นบริษัทฯ
จะร่วมมือกับเจ้าหน้าที่ตำรวจหรือหน่วยงานซึ่งมีอำนาจหน้าที่เกี่ยวข้องในการดำเนินคดี ฟ้องร้อง
ผู้ใช้หรือมียาเสพติดไว้ในครอบครองรวมทั้งสิ่งผิดกฎหมายอื่นๆ บนเรือ

ลูกเรือแต่ละคนต้องได้รับการพักผ่อนที่เพียงพอซึ่งถือว่าเป็นสิ่งจำเป็น เพื่อหลีกเลี่ยงความเหนื่อยล้า
และความตึงเครียด ซึ่งอาจมีส่วนเกี่ยวข้องกับการเกิดอุบัติเหตุบนเรือ ดังนั้นบริษัทฯ
จึงปฏิบัติตามข้อกำหนดเกี่ยวกับเวลาการพักผ่อน
อย่างน้อยที่สุดตามอนุสัญญาระหว่างประเทศว่าด้วยการฝึกอบรม
การออกประกาศนียบัตรและการเข้ายามสำหรับคนบนเรือ ค.ศ. 1995 (STCW 95)
และอนุสัญญาองค์การแรงงานระหว่างประเทศ 180

เพื่อให้เป็นไปตามวิธีการเพื่อความปลอดภัยของบริษัทฯ บริษัทฯจึงจัดตั้งหน่วยงานดูแลความปลอดภัย
เพื่อให้มั่นใจว่าลูกเรือ
และผู้บริหารเรือจะได้เข้าใจและตระหนักถึงการรักษาความปลอดภัยและการรักษาสภาพแวดล้อม
สิ่งที่อาจเป็นอันตราย ต้องประกาศแจ้งให้ทราบทันที
โดยไม่ต้องรอการประชุมเพื่อความปลอดภัยในครั้งต่อไป องค์กรเพื่อความปลอดภัย
มีหน้าที่รับผิดชอบดังต่อไปนี้

-   วางแผน จัดการและร่วมมือเพื่อสุขภาพและความปลอดภัยเกี่ยวกับงานที่ทำ

-   บันทึกสภาพแวดล้อมการทำงานที่ก่อให้เกิดปัญหา

-   จัดทำข้อเสนอแนะ
    รวมทั้งการลำดับความเร่งด่วนและตารางเวลาหรือวิธีการแก้ปัญหาที่เป็นไปได้

-   ควบคุมสภาวะเกี่ยวกับความปลอดภัยและสุขภาพ

-   เพื่อแน่ใจได้ว่าสาเหตุของอุบัติเหตุ การเจ็บป่วยและการพลั้งเผลอขาดความรอบคอบ
    มีการสอบสวนและนำไปสู่ มาตรการเพื่อป้องกันการเกิดขึ้นอีก

-   รายงานให้ทราบเกี่ยวกับบทบัญญัติซึ่งมีผลบังคับใช้
    รวมทั้งการวางหลักการเกี่ยวกับการฝึกหัดและการชี้แนะ ของนายประจำเรือและลูกเรือ

ดังที่ได้กล่าวข้างต้น กองเรือของบริษัทฯ ส่วนใหญ่ถือธงสัญชาติไทย บริษัทฯ
จึงพยายามอย่างยิ่งเพื่อปกป้อง และรักษาไว้ซึ่งชื่อเสียงของประเทศไทย โดยเรือทุกลำของบริษัทฯ
มีมาตรการความปลอดภัยสูงกว่าข้อบังคับระเบียบ ปฏิบัติโดยทั่วไป ดังเช่นหนึ่งในอนุสัญญาที่ต้องปฏิบัติ
คือ ISM Code ซึ่งมีรายละเอียดดังนี้

ประมวลกฎระเบียบเกี่ยวกับการจัดการเพื่อความปลอดภัยระหว่างประเทศ

(International Safety Management Code (ISM Code))

ประวัติ : การเรียนรู้จากประสบการณ์ เหตุการณ์ทางทะเลตลอดหลายปีที่ผ่านมา
ได้นำมาซึ่งประมวลกฎระเบียบเกี่ยวกับ การจัดการเพื่อความปลอดภัยระหว่างประเทศ
International Safety Management Code หรือ ISM Code ซึ่งได้ถูกเผยแพร่โดย
องค์กรการเดินเรือระหว่างประเทศ
ซึ่งส่งเสริมการรักษาความปลอดภัยในการดำเนินงานของเรือเดินทะเลและการป้องกัน มลพิษต่างๆ

ในเดือน กรกฎาคม 2541 ISM Code ได้กลายเป็นข้อบังคับสำหรับเรือขนส่งผู้โดยสาร
เรือบรรทุกน้ำมัน และเรือที่มีความเร็วสูง ISM Code
ถูกจัดตั้งขึ้นโดยมีวัตถุประสงค์ด้านการบริหารความปลอดภัย
เพื่อให้การบริหารด้านความปลอดภัยได้ถูกจัดตั้งขึ้น

ภายในองค์กรต่างๆ เช่น บริษัทเจ้าของเรือ หรือบุคคลต่างๆ ที่รับผิดชอบด้านการเดินเรือ เช่น
ผู้จัดการ หรือ ผู้เช่าเรือ แบบเหมาลำ (Bareboat Charterer)
ได้มีความตระหนักถึงความสำคัญด้านความปลอดภัย

บริษัทฯ จึงได้ดำเนินการและดำเนินนโยบายเพื่อให้บรรลุวัตถุประสงค์ดังกล่าวข้างต้นแล้ว
ซึ่งรวมถึงการจัดเตรียมเครื่องมือ อุปกรณ์พื้นฐานต่างๆ
ที่จำเป็นและการแต่งตั้งบุคคลหรือเจ้าหน้าที่ประจำสำนักงาน ซึ่งรายงานตรงต่อผู้บริหารระดับสูง

การปฏิบัติการตามข้อบังคับของ ISM Code
ถูกจัดทำเป็นเอกสารและรวมอยู่ในคู่มือด้านการบริหารความปลอดภัย ซึ่งเก็บรักษาไว้บนเรือ

โดยได้ปฏิบัติตามข้อกำหนดของ ISM Code และมาตรฐานด้านคุณภาพ ISO 9001 (บริษัทฯ
ได้รับการรับรองในปี 2538) ซึ่งข้อกำหนดแบบหลังนี้
จะมุ่งเน้นในเรื่องความพึงพอใจของลูกค้าเป็นสำคัญ

ประมวลกฎข้อบังคับนี้ถูกนำไปใช้บนเรือและที่สำนักงาน
จุดมุ่งหมายเพื่อให้เป็นมาตรฐานสากลของการบริหาร ความปลอดภัย และการเดินเรือ
รวมทั้งการป้องกันมลพิษ

วัตถุประสงค์ทั่วไปของ ISM Code มีดังนี้

1. เพื่อให้เกิดความปลอดภัยในการเดินเรือ

2. เพื่อป้องกันการบาดเจ็บและสูญเสียชีวิต

3. เพื่อหลีกเลี่ยงการกระทำความเสียหายต่อสิ่งแวดล้อม

คู่มือคุณภาพและความปลอดภัยบนเรือ

ด้านทรัพยากรบุคคล

ตลอดหลายปีที่ผ่านมา บริษัทฯ ไม่เพียงแต่มีความชำนาญด้านการบริหารการเดินเรือเท่านั้น
แต่ยังได้มีการพัฒนาด้านคุณภาพ และความสามารถของพนักงานทั้งบนเรือและที่สำนักงานอีกด้วย
ทั้งนี้บริษัทฯ เห็นว่าบริษัทฯ สามารถประสบความสำเร็จ
ตามเกณฑ์คุณภาพและความปลอดภัยในการเดินเรือได้ด้วยการอุทิศตน และความซื่อสัตย์ของลูกเรือ
ผู้จัดการฝ่ายต่างๆ และฝ่ายตรวจสอบบนเรือ
บริษัทฯจึงมีนโยบายที่จะสนับสนุนและส่งเสริมความรู้ความสามารถและประสิทธิภาพของคน
ประจำเรือ และให้โอกาส พวกเขาได้มีความก้าวหน้าในองค์กรต่อไป

การฝึกอบรม

พนักงานประจำเรือทุกนาย (ระดับ Officer) ของบริษัทฯ
ถูกกำหนดให้เข้าร่วมฟังการบรรยายสรุป ณ สำนักงานใหญ่ ของบริษัทฯ กรุงเทพฯ
ก่อนที่จะถูกมอบหมายให้ปฏิบัติหน้าที่บนเรือของบริษัทฯ พนักงานประจำเรือ จะได้รับข้อมูลข่าวสาร
ที่เป็นประโยชน์ที่เป็นปัจจุบันอย่างสม่ำเสมอ โดยเฉพาะกฎ ระเบียบ ข้อบังคับต่างๆ ที่เกี่ยวข้อง
และบ่อยครั้งที่พนักงาน ประจำเรือจะถูกส่งไปอบรมเพื่อเพิ่มเติมความรู้และประสบการณ์ โดยบริษัทฯ
จะเป็นผู้รับผิดชอบด้านค่าใช้จ่ายทั้งหมด ที่เกิดขึ้น ทั้งนี้ บริษัทฯ
ยังมีการฝึกอบรมโดยนำโปรแกรมวีดีทัศน์ เกี่ยวกับความปลอดภัยบนเรือที่ดีมาใช้อีกด้วย

เพื่อให้เกิดแรงจูงใจต่อพนักงานประจำเรือใหม่
และให้เกิดการเรียนรู้ตลอดเวลาที่ประจำการบนเรือ บริษัทฯ จึงกำหนดให้
นายประจำเรืออาวุโสทำกิจกรรมร่วมกัน และเพื่อทดสอบวัดระดับความสามารถ บริษัทฯ
ได้จัดหาคอมพิวเตอร์ สำหรับวัดระดับความสามารถไว้ประจำบนเรือ
โดยผลของการทดสอบดังกล่าวทำให้พนักงานประจำเรือสามารถทราบจุดอ่อน
ของตนเองและกำหนดแนวทางแก้ไขเพื่อปรับปรุงจุดอ่อนดังกล่าวต่อไป

ศูนย์ฝึกอบรมการเดินเรือทะเลและหอบังคับการเดินเรือจำลอง

บริษัทฯ ได้เริ่มต้นจัดตั้งศูนย์ฝึกอบรมการเดินเรือทางทะเลและหอบังคับการเดินเรือจำลอง ณ
สำนักงานใหญ่ กรุงเทพฯ โดยอุปกรณ์ทั้งหมดได้จัดส่งมาถึงบริษัทฯ แล้ว
ซึ่งจะสามารถใช้การได้อย่างสมบูรณ์ในช่วงเดือนกุมภาพันธ์ 2551 โดยสิ่งเหล่านี้
จะเป็นการวางรากฐานที่มั่นคงของกระบวนการฝึกอบรมต่างๆ ของบริษัทฯ
และสามารถทำให้ทั้งพนักงาน
และลูกเรือได้มีการพัฒนาเรื่องของการดำเนินการเดินเรือทะเลอย่างทันสมัย
สำหรับหอบังคับการเดินเรือจำลองจะถูกสร้าง ให้เหมือนหอบังคับการจริงของเรือ
โดยสร้างสถานการณ์ขณะนำเรือเข้าสู่ท่าเรือหลัก เพื่อให้พนักงานและลูกเรือได้เห็นภาพ
และเข้าใจระบบการนำเรือเข้าเทียบท่า สิ่งเหล่านี้เป็นก้าวที่สำคัญของบริษัทฯ
ที่จะดำเนินการฝึกอบรมให้พนักงานและลูกเรือ มีการดูแลตัวเองที่ดีและดูแลเรือที่ต้องประจำการ
ทั้งหมดนี้คือความมุ่งหมายเพื่อให้มั่นใจในความปลอดภัยของลูกเรือ
และเป็นการป้องกันอุบัติเหตุและเป็นการอนุรักษ์สิ่งแวดล้อมด้วย

สุขอนามัย

บริษัทฯ จัดระบบเวชกรรมที่เหมาะสมในระดับที่สูงกว่ามาตรฐานของ International Labor
Organization (ILO) รวมทั้งข้อบังคับอื่นๆ ที่เกี่ยวข้อง ซึ่งทำให้บริษัทฯ
ประสบปัญหากรณีลูกเรือล้มป่วยน้อยมาก

การตรวจสอบภายในบนเรือ

การตรวจสอบภายในบนเรือประจำปี ไม่ได้เจาะจงเฉพาะการสอบทานการปฏิบัติตาม ISM Code
เท่านั้น แต่ยังรวมถึงกฎ ระเบียบ ข้อบังคับต่างๆ ของบริษัทฯ อีกด้วย
การตรวจสอบจะถูกดำเนินการโดยทีมงานที่มีคุณสมบัติและประสบการณ์ ที่เหมาะสม
และผู้ตรวจสอบภายในบนเรือจะรายงานผลการปฏิบัติงานต่อกรรมการผู้จัดการโดยตรง

การพัฒนาอย่างต่อเนื่อง

ในกรณีที่เกิดการไม่ปฏิบัติตามกฎ ระเบียบ ข้อบังคับต่างๆ ที่เกี่ยวข้อง หรืออุบัติเหตุต่างๆ
จะถูกนำไปสืบสวน และวิเคราะห์เพื่อหาสาเหตุ ขั้นตอนการดำเนินงานต่างๆ จะถูกนำมาทบทวนทันที
มาตรการการป้องกันจะถูกกำหนด และนำไปปฏิบัติใช้ทั้งกองเรือของบริษัทฯ
เพื่อหลีกเลี่ยงการเกิดขึ้นซ้ำอีกครั้ง

นอกจากนี้บริษัทฯ ยังได้กำหนดให้มีการประเมินจุดแข็ง จุดอ่อนและทิศทางของระบบต่างๆ
ที่จะมีขึ้นในอนาคต และการวิเคราะห์ผลการไม่ปฏิบัติตามกฎ ระเบียบ และข้อบังคับต่างๆ ประจำปี
รวมทั้งการจัดประเภท ของการไม่ปฏิบัติตามดังกล่าวออกเป็นหมวดหมู่อย่างชัดเจน เช่น
จำนวนผู้ได้รับบาดเจ็บ เครื่องยนต์เสียหาย สินค้าเสียหาย การเกยตื้น เป็นต้น
สิ่งเหล่านี้จะถูกนำมาวิเคราะห์ ซึ่งผลของการวิเคราะห์ปัญหาที่เกิดซ้ำๆ จะถูกหยิบยกขึ้น
ขั้นตอนการดำเนินงานต่างๆ จะถูกนำมาทบทวน และมาตรการการป้องจะถูกนำมาใช้
เหล่านี้จะช่วยพัฒนาระบบ การบริหารความปลอดภัย (Safety Management System)
ให้ดีขึ้นอย่างต่อเนื่อง

การแบ่งปันการเรียนรู้

บทเรียนต่างๆ ที่ได้จากการเรียนรู้จากอุบัติเหตุต่างๆ และความผิดพลาดเล็กๆ น้อยๆ
ที่เกิดขึ้นจะถูกถ่ายทอด โดยบริษัทเดินเรือต่างๆ ผ่าน Marine Accident Reporting Scheme
(MARS) เพื่อผลประโยชน์ของอุตสาหกรรมเรือ และทำให้
ความปลอดภัยของการเดินเรือโดยทั่วไปสูงขึ้น

นอกจากนี้บริษัทฯ
กำลังทำการพัฒนาระบบซอฟท์แวร์สำหรับการดำเนินงานให้สามารถเชื่อมโยงข้อมูลกันได้ระหว่าง
สำนักงานใหญ่และกองเรือของบริษัทฯ ซึ่งระบบดังกล่าวจะถูกพัฒนาให้ดีขึ้นอย่างต่อเนื่อง
ทั้งนี้เนื่องจากบริษัทฯ เห็นว่า การสื่อสาร คือองค์ประกอบที่สำคัญสำหรับการดำเนินงานของเรือ
และเป็นประโยชน์ต่อบริษัทฯ ในอนาคต

การทำงานเป็นทีม

บริษัท เกรท เซอร์เคิล ชิปปิ้ง เอเยนซี่ จำกัด ซึ่งเป็นบริษัทย่อยของบริษัทฯ
และรับผิดชอบด้านการบริหารการเดินเรือ สำหรับกองเรือทั้งหมดของบริษัทฯ
โดยเจ้าหน้าที่ทุกคนมีการทำงานเป็นทีม และจัดให้มีการประสานงานที่ดี ซึ่งช่วยทำให้ บริษัทฯ
ประสบความสำเร็จในการบริหารการเดินเรือ บริษัท เกรท เซอร์เคิล ชิปปิ้ง เอเยนซี่ จำกัด
ยังได้รับประกาศนียบัตรของ ISM Code และการรับรองมาตรฐานคุณภาพ ISO 9001:2000 ด้วย

ข้อบังคับว่าด้วยการรักษาความปลอดภัยของเรือและท่าเรือระหว่างประเทศ

ซึ่งมีผลบังคับใช้ตั้งแต่เดือนกรกฎาคม 2547 สำหรับเรือขนส่งผู้โดยสาร และเรือขนส่งสินค้า
และเป็นข้อบังคับสากล ที่เรือเดินทะเลและท่าเทียบเรือต่างๆ จะต้องปฏิบัติตาม
และมีแนวทางสากลในเรื่องการร่วมมือกันตรวจสอบการปฏิบัติ
ที่คุกคามต่อความปลอดภัยสำหรับการขนส่งทางทะเล

ภายใน 2 เดือนหลังจากเหตุการณ์อันน่าสลดใจ 11 กันยายน 2544 องค์กรเดินเรือสากล
(International Maritime Organization)
ต่างเห็นพ้องกันว่าควรพัฒนาข้อบังคับนี้ใหม่ในส่วนที่เกี่ยวข้องกับความปลอดภัยของเรือเดินทะเลและท่าเรือในเดือนพฤศจิกายน
2544

ISPS แตกต่างกับ ISM Code เนื่องจาก ISM Code มีมามากกว่า 10 ปีแล้ว ในขณะที่ ISPS
เพิ่งจะถูกรับรองและเริ่มใช้บังคับ ข้อบังคับของ ISPS
มีการโต้แย้งอย่างกว้างขวางในกลุ่มอุตสาหกรรมเรือเดินทะเล

บริษัทฯ ได้ประสบความสำเร็จอย่างดีในการปฏิบัติตามข้อบังคับ ISPS
สำหรับเรือทุกลำในกองเรือของบริษัทฯ
ด้วยการจัดให้มีการประเมินความปลอดภัยบนเรือและการจัดทำแผนการพัฒนาด้วยทรัพยากรต่างๆ
ที่มีอยู่ของบริษัทฯ การฝึกอบรมแก่พนักงานและลูกเรือภายใต้ข้อบังคับนี้
จะทำให้สามารถปฏิบัติหน้าที่ด้วยความปลอดภัยในแบบวิธีที่เหมาะสม
เพื่อมั่นใจได้ว่ามีความปลอดภัยต่อพนักงานและตัวเรือและบุคคลอื่นที่เกี่ยวข้องหรือทรัพย์สินต่างๆ

ข. การปกป้องและพิทักษ์สิ่งแวดล้อม

บริษัทฯ
ตระหนักดีว่าการดำเนินงานของธุรกิจเดินเรือถ้าขาดความรับผิดชอบแล้วอาจมีผลกระทบต่อสภาพแวดล้อม
โดยเฉพาะ อย่างยิ่งมลพิษทางน้ำและ/หรือมลพิษทางอากาศ

สำหรับนโยบายการป้องกันรักษาสิ่งแวดล้อม บริษัทฯ
ได้ให้ความสำคัญเพื่อการป้องกันและอนุรักษ์สิ่งแวดล้อม และจัดระดับ
ความสำคัญของการอนุรักษ์สิ่งแวดล้อมให้เทียบเท่ากับแผนการดำเนินงานทางด้านการพาณิชย์
และการปฏิบัติงานการดำเนิน งาน ด้านสิ่งแวดล้อมเพื่อให้เป็นไปตามนโยบายดังกล่าว มีดังนี้

-   สนับสนุนวิธีการและการปฏิบัติตามมาตรการป้องกันสิ่งแวดล้อมตามกฎหมายที่ใช้ในปัจจุบันรวมทั้งข้อกำหนดและวิธีปฏิบัติของอุตสาหกรรม

-   เพิ่มเติมมาตรการใดๆ เพื่อปรับปรุงคุณภาพของสิ่งแวดล้อม

-   การอธิบายทิศทางการจัดการของบริษัทฯ ด้านสิ่งแวดล้อมที่ชัดเจน
    เพื่อจูงใจให้พนักงานได้ปฏิบัติการเกี่ยวกับ
    สิ่งแวดล้อมด้วยความรู้สึกรับผิดชอบ

-   ออกแบบและดำเนินการเกี่ยวกับเรือให้มีประสิทธิภาพมากที่สุด
    เพื่อกระทบต่อสิ่งแวดล้อมให้น้อยที่สุดเท่าที่จะเป็น
    ไปได้และเพื่อให้มั่นใจว่าการทิ้งของเสียใดๆ ได้กระทำภายใต้ข้อกำหนดอย่างเคร่งครัด

-   จัดทำแผนฉุกเฉินให้สอดคล้องกับกฎหมาย และการปฏิบัติที่ดี

-   ให้ความรู้และอำนาจหน้าที่ที่เหมาะสมกับพนักงาน
    เพื่อจัดการเกี่ยวกับการดำเนินการต่อสิ่งแวดล้อม

-   ควบคุมและดูแลการดำเนินการต่อสิ่งแวดล้อม
    เพื่อแน่ใจว่าได้มีการนำนโยบายไปใช้ปฏิบัติและเป็นไปตามความ ต้องการของกฎหมาย

บริษัทฯ ปฏิบัติตามข้อบังคับเพื่อการอนุรักษ์สิ่งแวดล้อมของอนุสัญญาระหว่างประเทศต่างๆ
ที่เกี่ยวข้องดังต่อไปนี้

-   อนุสัญญาระหว่างประเทศว่าด้วยการป้องกันมลภาวะจากเรือ (MARPOL)
    ซึ่งอนุสัญญาดังกล่าวได้ถูกแบ่งออกเป็น 6 เรื่อง คือ

1. การป้องกันมลพิษจากน้ำมัน

2. การควบคุมมลพิษจากสารเคมีเหลว

3. การป้องกันมลพิษจากสารอันตรายที่บรรจุหีบห่อหรือตู้คอนเทนเนอร์หรือถังบรรจุ

4. การป้องกันมลพิษจากน้ำเสียของเรือ

5. การป้องกันมลพิษจากขยะของเรือ

6. การป้องกันมลพิษทางอากาศจากเรือ

-   อนุสัญญาระหว่างประเทศว่าด้วยการจัดการน้ำบัลลาสถ่วงเรือ (BWM)

-   อนุสัญญาระหว่างประเทศว่าด้วยการควบคุมคุณภาพของสีทาตัวเรือ (AFS)

ลักษณะของการปฏิบัติงานบนเรือทั้งหมดซึ่งมีผลเสี่ยงต่อมลพิษได้กำหนดไว้ในกฎ ข้อบังคับ
และคำแนะนำเพิ่มเติม ในคู่มือการปฏิบัติการบนเรือทุกลำของบริษัทฯแล้ว
โดยกัปตันเรือจะเป็นผู้รับผิดชอบสำหรับการควบคุมให้คนบนเรือ
ได้ปฏิบัติตามกฎระเบียบข้อบังคับที่ระบุไว้ในคู่มือการปฏิบัติการบนเรือ เพื่อป้องกันการกระทำใดๆ
ที่อาจจะส่งผลเสียหาย ต่อสิ่งแวดล้อมและที่ผ่านมาไม่เคยเกิดเหตุการณ์ใดๆ
ที่ส่งผลเสียหายต่อสิ่งแวดล้อมอย่างร้ายแรงจากการดำเนินงานของบริษัทฯ

ค. ชุมชนและสังคม

บริษัทฯ ตระหนักเป็นอย่างดีถึงความรับผิดชอบต่อชุมชนและสังคม
รวมถึงการสนับสนุนกิจกรรมของชุมชน และการเอาใจใส่
ต่อผลกระทบต่อผู้ที่อยู่รอบข้างมากกว่าที่มีกำหนดไว้ในกฎหมาย และพยายามค่อยๆ
ที่จะเข้าไปมีส่วนร่วมทางสังคม ซึ่งที่ผ่านมาบริษัทฯ มีกิจกรรมด้านสังคมและ/ชุมชน ดังต่อไปนี้

บริษัทฯ ให้การสนันสนุนการฝึกอบรมบุคลากรของศูนย์ฝึกพาณิชยนาวี (Merchant Marine
Training Center) โดยการให้ทุน
การศึกษาแก่ผู้มีผลการเรียนดีโดยมอบรางวัลเหรียญทองแก่นักเรียนของศูนย์ฝึกพาณิชยนาวี
ที่มีผลการเรียนดีเด่น และประพฤติ ดีเป็นประจำทุกปี ตั้งแต่ปีพ.ศ. 2541 เป็นต้นมา

บริษัทฯ ได้รับนักเรียนที่จบการศึกษาจากศูนย์ฝึกพาณิชยนาวี มาเป็นพนักงาน/ลูกเรือของบริษัทฯ

บริษัทฯ ได้บริจาคอุปกรณ์สำนักงานให้แก่มูลนิธิดวงประทีปและสหทัยมูลนิธิ
เพื่อใช้ในงานของมูลนิธิในเดือนมีนาคม 2548

บริษัทฯ
ได้ประสานงานกับสภากาชาดไทยให้หน่วยเคลื่อนที่รับบริจาคโลหิตมารับบริจาคที่สำนักงานบริษัทฯ
ตั้งแต่ปี 2547 จนถึงปี 2550 หน่วยเคลื่อนที่รับบริจาคโลหิตมารับบริจาคโลหิตที่บริษัทฯ รวมทั้งสิ้น 4
ครั้ง

โดยปกติแล้วบริษัทฯ มักจะจัดให้มีการบริจาคเงินและสิ่งของสำหรับผู้ที่มีความจำเป็นและผู้ที่ยากไร้
เช่น บริษัทฯ ร่วมกับพนักงานได้บริจาคเงินกว่า 1 ล้านบาท
ผ่านสภากาชาดไทยสำหรับผู้ประสบภัยธรณีพิบัติจากคลื่นยักษ์สึนามิ ในประเทศไทย และเมื่อต้นปี
2547 บริษัทฯ ได้บริจาคคอมพิวเตอร์แก่โรงเรียนระดับประถมและมัธยม จำนวน 4 แห่ง
ในจังหวัดระยอง ที่มีนักเรียนจำนวน 877 คน ให้มีโอกาสศึกษา

บริษัทฯ ได้ให้ความช่วยเหลือแก่ประชาชนที่อยู่อาศัยทางภาคใต้ของประเทศไทย
ซึ่งได้รับผลกระทบและความเสียหายจาก ภัยสึนามิเมื่อเดือนธันวาคม2547
โดยบริษัทฯและพนักงานได้บริจาคเงินช่วยเหลือจำนวน 590,000บาทให้กับหมู่บ้านทะเลนอก
จังหวัดระนอง และปรับปรุง/ซ่อมแซมเรือประมงเพื่อให้สามารถนำกลับมาประกอบอาชีพได้
และบริษัทฯได้อาสาดูแลและ เข้ามาเยี่ยมเยียนหมู่บ้านนี้อย่างสม่ำเสมอ
ทั้งนี้บริษัทฯได้เปิดโอกาสให้เด็กที่ขาดแคลน ได้รับทุนการศึกษา โดยปัจจุบันบริษัทฯ
ยังให้ทุนการศึกษาเด็กผู้หญิงคนหนึ่งที่กำลังศึกษาอยู่ในโรงเรียนแห่งหนึ่งที่กรุงเทพฯ นอกจากนี้
บริษัทฯยังจัดหาแหล่ง
ประกอบอาชีพให้แก่เยาวชนและให้การสนับสนุนการพัฒนาทางร่างกายและสติปัญญาของเด็กหนุ่มในหมู่บ้านแห่งนี้
เพื่อที่จะ ก้าวเข้ามาฝึกอบรมอาชีพการเดินเรือขั้นพื้นฐาน โดยทางบริษัทฯเป็นผู้ออกค่าใช้จ่าย
ดังกล่าว ซึ่งบุคคลเหล่านี้จะเข้ามา ประกอบ อาชีพการเดินเรือให้กับบริษัทฯ
ได้อย่างสมบูรณ์และตรงกับสายงานอาชีพในการเดินเรือทะเลระหว่าง ประเทศ

บริษัทฯ
ให้ความช่วยเหลือในการสร้างโรงเรียนสำหรับเด็กที่ประสบภัยจากแผ่นดินไหวในภาคตะวันตกของประเทศอินเดีย
เมื่อปี 2544 และในที่สุดโรงเรียนมิตรภาพ อินโด-ไทย ก็เกิดขึ้นและสามารถเปิดดำเนินการได้แล้ว
ซึ่งสามารถรับนักเรียนได้ จำนวน 700 คนทั้งในระดับประถม มัธยมต้น รวมทั้งมัธยมปลาย
ซึ่งทำให้ผู้ที่เกี่ยวข้องต่างๆ รู้สึกซาบซึ้งและประทับใจ อย่างมากในความช่วยเหลือจากประเทศไทย

บริษัทฯ ได้บริจาคเงินและอุปกรณ์การศึกษา เพื่อจัดทำห้องปฏิบัติการทางวิทยาศาสตร์
และสนับสนุนกิจกรรมการเรียนการ สอนด้านต่างๆ ของโรงเรียนบ้านค้อ จังหวัดสุรินทร์
ในเดือนกันยายน 2549

บริษัทฯ ได้ร่วมบริจาคเงิน 100,000 บาท และหนังสือให้กับคณะนักเรียนเดินเรือพาณิชย์
ศูนย์ฝึกพาณิชย์นาวีเพื่อนำไป
ใช้ในการซ่อมแซมอาคารเรียนและสร้างห้องสมุดให้แก่โรงเรียนบ้านวังสนวน จังหวัดนครราชสีมา
ในเดือนกันยายน 2550

บริษัทฯ ได้บริจาคเครื่องคอมพิวเตอร์จำนวน 15 เครื่อง
เพื่อใช้ในกิจกรรมการเรียนการสอนของโรงเรียนบ้านค้อ จังหวัดสุรินทร์ ในเดือนตุลาคม 2550

บริษัทฯ ได้ร่วมสมทบเงิน 100,000 บาท แก่สภาสังคมสงเคราะห์แห่งประเทศไทย
ในพระบรมราชูปถัมภ์ เพื่อใช้ในการอบรม ความรู้และพัฒนาทักษะวิชาชีพแก่คนพิการ
เพื่อให้สามารถหาเลี้ยงตนเองได้ในงานวันคนพิการครั้งที่ 43 ซึ่งจัดขึ้นในเดือน พฤศจิกายน 2550

พรีเชียส ชิพปิ้ง จัดงานวิ่ง “วันเดินเรือทะเล” ประจำปี

ในทุกๆ ปี องค์กรการเดินเรือทะเลสากล (International Maritime Organization-IMO)
จะจัดงานเฉลิมฉลองวันเดินเรือทะเล สากล
ซึ่งเป็นวันที่ทุกฝ่ายที่เกี่ยวข้องจะให้ความสำคัญกับความปลอดภัยในการเดินเรือทะเลและการรักษาสิ่งแวดล้อมทางทะเล
สำหรับบริษัทฯ ได้มีการจัดกิจกรรมวิ่งประจำปีที่สวนลุมพินี เพื่อร่วมรำลึกถึงวันเดินเรือทะเลสากล
ในปีนี้จะปฏิบัติ ตามคำขวัญของวันเดินเรือทะเลสากลคือ “ความรับผิดชอบของ IMO
คือการต่อกรกับปัญหาสิ่งแวดล้อมทางทะเลในปัจจุบัน” ซึ่งบริษัทฯ ในฐานะเจ้าของเรือ
ให้การสนับสนุนต่อ IMO อย่างเต็มที่และการจัดกิจกรรมวิ่งประจำปี “วันเดินเรือทะเลประจำปี” ณ
กรุงเทพฯ นี้ เป็นความพยายามที่จะจุดประกายความสนใจในกิจกรรมของ IMO
ที่มีประโยชน์ต่อสิ่งแวดล้อม ซึ่งการจัดวิ่ง ดังกล่าว
ยังเป็นการตระหนักถึงเรื่องสุขภาพของเหล่าพนักงานบริษัทฯ และพนักงานที่อยู่บนเรือ ทั้งยังเป็นการ
สนับสนุน การเข้าร่วมกิจกรรมของกลุ่มชาวเดินเรือทะเลอีกด้วย

ระบบการกู้ภัยเรือร่วมกัน Automated Mutual assistance Vessel Rescue System
(AMVER)

โดยได้รับการสนับสนุนจากหน่วยนาวิกโยธินลาดตระเวนชายฝั่งของสหรัฐอเมริกา (USCG)
ซึ่งเป็นโครงการ ที่มีเอกลักษณ์ โดดเด่นเฉพาะ ควบคุมโดยใช้ระบบคอมพิวเตอร์
มีเรือพาณิชย์ทั่วโลกอาสาสมัครเข้าร่วมโครงการเป็นระบบเครือข่ายการแจ้ง ข่าวสาร การค้นหา
และการกู้ภัยเรือที่ครอบคลุมทั่วโลกเพื่อให้การช่วยเหลือเรือที่ประสบภัยในทะเล ซึ่งบริษัทฯ
ได้เข้าร่วม โครงการนี้อย่างต่อเนื่องและมีผลการปฏิบัติงานที่ดี จากการรับรองโดย USCG
โดยบริษัทฯ ได้รับรางวัล AMVER ทุกปีจากตัวแทนของสถานฑูตสหรัฐอเมริกา ณ กรุงเทพฯ